Peštan » Aktuelnosti\nWMS uveden u kompaniju Peštan\nKompanija Peštan je od 03.05.2012. ušla u produktivno korišćenje SAP WMS (warehouse management system – sistem za upravljanje skladištima). Projekat je trajao 8 meseci, a ptojektni tim su činili zaposleni Peštan I konsultanti Delicom d.o.o. . Kompanije Peštan koristi SAP ERP od 2009 godine sa modulima MM, SD, PP , Fi I CO, a sad su funkcionalnosti proširene i WMS-om. Cilj uvođenja ovakvog jednog sistema su pre svega strogi zahtevi tržišta I to onih inostranih, ali I optimizacija prostora spoljašnjih I unutrašnjih magacina, manji broj grešaka, upravljanje zalihama, upravljanje poslovima I zadacima zaposlenih u logistici. Poseban benefit koji je dobijen WMS-om je sledljivost proizvoda od proizvodnje do krajnjeg kupca (od procesnog – radnog naloga do krajnjeg kupca). WMS je uveden u centralnom distributivnom centru Aranđelovac gde su proizvodni pogoni kompanije. Centralni distributivni centar raspolaže sa 12.800 m2 zatvorenog magacinskog prostora ( najvećim delom regalna skladišta) I sa oko 50.000 m2 magacina na otovorenom u kojima se nalazi blizu 4.000 SKU iz sopstvenog proizvodnog asortimana I 3.000 SKU trgovačke robe. Ovo je bio jedan od strateških projekata kompanije jer u narednom periodu treba da pomogne rastu prodaje I distribucije uz istovremenu optimizaciju svih resursa u logistici.\nPozivnica za sajam u Beogradu\nŽelimo Vam toplu dobrodošlicu na 38. međunarodni sajam građevinarstva – SEBBE koji će se održati od 24. do 28. aprila 2012. u Beogradu.\nU hali 4 beogradskog sajma, na štandu br. 4024, svakog dana sajma od 10:00 do 19:00 osim 28.04.2012. od 10:00 do 17:00, odgovore na sva Vaša pitanja davaće Vam stručni tim kompanije Peštan! Ulaznice za besplatnu posetu našeg štanda naći ćete u koverti uz ovu pozivnicu.\nBićete u prilici i da saznate najnovije vesti kompanije “Peštan” o projektovanju i održavanju vodovodnih i kanalizacionih sistema. Predstavićemo Vam i naše nove proizvode napravljene od inovativnih plastičnih masa renomiranih evropskih proizvođača repromaterijala.\nOčekujemo Vas da zajedno pomeramo granice!\nPosetite nas na sajmu u Milanu!\nFLUIDTHERM KARAVAN U CENTRALNOJ I ISTOČNOJ SRBIJI\nČlanovi „Fluidterm karavana“ posetili su lojalne korisnike Peštanovih proizvoda u centralnoj I istočnoj Srbiji. Sa novinama i prednostima naših proizvoda upoznato je oko 1.000 korisnika Peštanovih proizvoda. Gradovi koji su posećeni su: Bor, Jagodina, Kragujevac, Paraćin, Požarevac, Smederevo, Smederevska Palanka, Zaječar, Velika Plana, Veliko Gradište i Aranđelovac.\nUz druženje i dobru zabavu korisnici naših proizvoda čuli su koje su to inovacije i unapređenja kvaliteta proizvoda Peštana. Iskustva su bila jako pozitivna sa obe strane, nas kao proizvođača i naših zadovoljnih korisnika.\nFLUIDTHERM KARAVAN OBIŠAO ZAPADNU SRBIJU\nFluidterm karavan obišao je svoje korisnike i u zapadnoj Srbiji. Prilikom putovanja kroz zapadnu Srbiju obišli smo sledeće gradove: Kraljevo, Čačak, Užice, Bajina Bašta, Arilje, Požega, Valjevo, Prijepolje, Gornji Milanovac, Loznica, Novi Pazar, Tutin. Preko 900 korisnika imalo je priliku da se upozna sa novitetima i aktuelnostima u kompaniji Peštan.\nIskustva koja smo imali sa našim korisnicima su brojna i velikom većinom pozitivna. Pored svega što smo imali da im predstavimo uspeli smo da dobijemo brojne sugestije koje ćemo iskoristiti za unapređenje naših proizvoda.\nPEŠTAN NA SAP WORLD TOUR KONFERENCIJI\nKompanija SAP, svetski lider na tržištu softvera za preduzeća će 5. oktobra u Pozorištu na Terazijama održati sedmu SAP World Tour konferenciju, a na primerima kompanija NIS i Peštan će biti pokazano, kako im je SAP pomogao da rade efikasnije odnosno, da smanje troškove, povećaju produktivnost i poboljšaju operativne performanse.\nGospodin Dejan Đorđević, direktor logistike i vođa SAP projekta u Peštanu govoriće zbog čega je kompanija Peštan implementirala SAP rešenja i kako im ona pomažu da posluju efikasnije i da ostvaruju bolje poslovne rezultate.\nSvi prisutni će konačno dobiti odgovor na pitanje: “Zbog čega najbolje kompanije u Srbiji koriste SAP?”\nFluidtherm karavan na jugu Srbije\nFluidtherm karavan, koji već četiri meseca putuje po Srbiji i predstavlja unapređeni Fluidtherm program dugogodišnjim korisnicima proizvoda kompanije Peštan, prošle nedelje posetio je Niš, Prokuplje, Vranje, Leskovac, Pirot, Soko Banju i Vladičin Han.\nNastavak petomesečnog putovanja obeležio je niz uspešnih prezentacija na kojima su se članovi karavana upoznali sa 600 zadovoljnih kupaca sa juga Srbije. Tokom razmene iskustava sa kolegama i sa Peštan timom, majstori koji dugi niz godina svakodnevno koriste proizvode kompanije Peštan, istakli su veliki značaj ovakvih inicijativa jer im one daju mogućnost da saznaju na koji način mogu da unaprede i poboljšaju svoj rad. Takođe, ovo je dobra prilika da budu u toku sa svim inovacijama na tržištu. U veseloj i neformalnoj atmosferi, edukacija je imala i svoj zabavni deo, nagradnu igru u kojoj su najsrećniji dobili vredne poklone.\nUspeh avanture Fluidtherm karavana mogao se prepoznati i na licima zadovoljnih korisnika, koji su istakli veliku želju da se ovakve akcije ponove. To je ohrabrilo Peštan tim da nastavi svoj put kroz Srbiju, predstavljajući unapređenu liniju Fluidtherm proizvoda.\nUspešan nastup kompanije Peštan na 33. Međunarodnom sajmu građevinarstva u Budvi\nKompanija Peštan, regionalni lider u proizvodnji plastičnih cevi i fitinga za vodu, kanalizaciju i gas, uspešnim nastupom na 33. Međunarodnom sajmu građevinarstva u Budvi upoznala je veliki broj posetilaca sa brojnim inovacijama i širokim proizvodnim programom. Osim stručnjaka iz oblasti građevinarstva i poslovnih partnera, priliku da posete štand kompanije Peštan imali su i Danilo Gvozdenović, pomoćnik ministra održivog razvoja i turizma, sektora za građevinarstvo u Vladi Crne Gore, kao i ambasador Mađarske u Crnoj Gori, Tibor Česar koji je skrenuo pažnju koliko je važno da se uspostavi saradnja uspešnih preduzeća i da zajedničkim ulaganjem ostvare unapređenja u oblasti građevinarstva.\nKao jedan od najznačajnjih proizvođača plastičnih cevi i fitinga za vodovod i kanalizaciju, kompanije Peštan prikazala je svim predstavnicima građevinske industrije kompanijsko kontinuirano ulaganje u savremenu tehnologiju i modernizaciju i automatizaciju opreme kako bi svojim korisnicima pružila kvalitetne i pouzdane proizvode. Više stotina posetilaca Peštan štanda, posebno je bilo zadovoljno gostoprimstvom domaćina i njihovom posvećenošću kupcima u svim segmentima.\nMeđunarodni sajam građevinarstva u Budvi, održan je od 21. do 25. septembra 2011. na Jadranskom sajmu. Sajamska platforma i komparativne prednosti ovog sajma, prilika su za pronalaženje novih tržišta, novih poslovnih partnera, kreiranje i održavanje imidža kompanije, prodaju usluga i proizvoda i unapređenje biznisa generalno. Na Sajmu građevinarstva predstavilo se preko 300 učesnika iz 30 zemalja regije, Evrope, ali i celog sveta.\nSajam u Budvi je mesto koje daje podsticaj uspešnim firmama da još više unaprede kvalitet svojih proizvoda. Ovogodišnji sajam bio je izuzetno posećen i atraktivan i prikazao je savremene trendove i novitete u gradjevinarstvu. Njegovi benefiti sigurno će se uočiti u različitim segmentima poslovanja učesnika.\nUspešan nastup i van granica Srbije – kompanija Peštan predstavila se na Međunarodnom sajmu građevinarstva u Tirani\nSvoje regionalno liderstvo u proizvodnji plastičnih cevi i fitinga za vodu, kanalizaciju i gas, kompanija Peštan opravdala je nastupom na Međunarodnom sajmu građevinarstva u Tirani, Albaniji gde je brojnim inostranim i domaćim predstavnicima građevinske industrije predstavila brojne inovacije i širok proizvodni asortiman. Svi učesnici sajma, svesni su činjenice da su upravo preduzeća u oblasti gradjevinarstva ta koja mogu uticati na pokretanje pozitivnih privrednih ciklusa i pokretanje novih trendova, kroz učešće u realizaciji započetih ili planiranih investicija u ovoj oblasti.\nLjubazni domaćini kompanije Peštan iskoristili su priliku da prezentuju kompanijsko kontinuirano ulagaje značajnih sredstava u savremenu tehnologiju i modernizaciju i automatizaciju opreme kako bi svojim korisnicima pružila kvalitetne i pouzdane proizvode po visokim svetskim standardima. Mnogobrojnim posetiocima kompanijskog štanda, preneta je poruka o značaju praćenja savremenih trendova u kompaniji Peštan i orijentaciji ka klijentovim potrebama.\nMeđunarodni sajam građevinarstva “RealEX 2011” u Tirani trajao je od 6 – 8. septembra a na njemu je “virtuelno” učestvovao i američki milijarder u oblasti građevinarstva Donald Tramp. Na sajmu je učestvovalo oko 60 domaćih i inostranih kompanija. Pored redovnog programa u okviru sajma održana je i Međunаrodnа konferencijа o investicijama u građevinarstvu, na kojoj je učestvovao veliki broj eksperata iz Evrope, Srednjeg istoka i SAD, koji su između ostalog diskutovali o perspektivi građevinarstva nakon ekonomske krize.\nSajam je i ove godine bio jako uspešan, a oni koji su svesni potencijala ovakvih događaja, poput kompanije Peštan, sigurno su bili u Tirani.\nFluidtherm karavan, koji već četiri meseca putuje po Srbiji i predstavlja unapređeni Fluidtherm program dugogodišnjim korisnicima proizvoda kompanije Peštan, prošle nedelje posetio je Niš, Prokuplje, Vranje, Leskovac, Pirot, Soko Banju i Vladičin Han. Nastavak petomesečnog putovanja obeležio je niz uspešnih prezentacija na kojima su se članovi karavana upoznali sa 600 zadovoljnih kupaca sa juga Srbije. Tokom razmene iskustava sa kolegama i sa Peštan timom, majstori koji dugi niz godina svakodnevno koriste proizvode kompanije Peštan, istakli su veliki značaj ovakvih inicijativa jer im one daju mogućnost da saznaju na koji način mogu da unaprede i poboljšaju svoj rad. Takođe, ovo je dobra prilika da budu u toku sa svim inovacijama na tržištu. U veseloj i neformalnoj atmosferi, edukacija je imala i svoj zabavni deo, nagradnu igru u kojoj su najsrećniji dobili vredne poklone. Uspeh avanture Fluidtherm karavana mogao se prepoznati i na licima zadovoljnih korisnika, koji su istakli veliku želju da se ovakve akcije ponove. To je ohrabrilo Peštan tim da nastavi svoj put kroz Srbiju, predstavljajući unapređenu liniju Fluidtherm proizvoda. Fluidtherm karavan u Crnoj Gori\nFluidtherm karavan, koji već duže od dva meseca putuje po Srbiji i predstavlja unapređeni Fluidtherm program dugogodišnjim korisnicima proizvoda kompanije Peštan, ove nedelje posetiće i Crnu Goru. Tokom narednih 5 dana, nekoliko gradova Crne Gore imaće priliku da se upozna sa članovima Fluidtherm karavana.\nDosadašnje petomesečno putovanje obeležilo je niz uspešnih prezentacija na kojima su se članovi karavana upoznali sa velikim brojem zadovoljnih kupaca. Razmena iskustava sa kolegama i sa Peštan timom, majstori koji dugi niz godina svakodnevno koriste proizvode kompanije Peštan, i veliki značaj ovakvih inicijativa jer one daju mogućnost da korisnici saznaju na koji način mogu da unaprede i poboljšaju svoj rad, biće osnovna obeležja puta u Crnu Goru. Takođe, ovo je dobra prilika da majstori budu u toku sa svim inovacijama na tržištu ali i da se dobro zabave i osvoje vredne nagrade. Radnje sijaju novim sjajem zahvaljujući kompaniji Peštan\nPostavljajući nove standarde na tržištu i osluškujući potrebe svojih kupaca, kompanija Peštan započela je brendiranje oko 1000 maloprodajnih i veleprodajnih objekata širom Srbije. Kompanija Peštan, koja zahvaljujući pouzdanosti, kvalitetu, dobroj snabdevenosti i konkurentnoj ceni proizvoda, broji više hiljada dugogodišnjih kupaca širom zemlje i regiona, dala je novi izgled radnjama u kojima se prodaju njeni proizvodi, kao što su cevi i fiting za vodu, kanalizaciju i gas. Na ovaj način, prodavci su dobili jedan potpuno novi, moderan radni ambijent, dok je kupcima olakšano snalaženje i pronalazak potrebnih materijala i proizvoda. Prateći potrebe tržišta, kompanija Peštan nedavno je pokrenula novu unapređenu liniju Fluidtherm proizvoda, prilagođenu potrebama kupaca i namenjenu njihovoj jednostavnijoj upotrebi. Već dva meseca Fluidtherm karavan putuje po Srbiji, sa ciljem da što veći broj korisnika upozna sa poboljšanom linijom proizvoda. Zahvaljujući kontinuranim ulaganjima i stalnim istraživanjima o potrebama i željama svojih kupaca, kompanija Peštan je prva kompanija u svojoj branši na domaćem tržištu koja je svojim inovativnim rešenjima ulepšala i osvežila prodajna mesta, čime je još jednom pokazala svoju brigu i posvećenost kupcima i opravdala svoju lidersku poziciju na tržištu Srbije.\nNastavak avanture Fluidtherm karavana\nPredstavnici kompanije Peštan nastavili su petomesečno putovanje Fluidtherm karavana i upoznali se sa još 250 korisnika Peštan proizvoda, kojima su predstavili unapređeni Fluidtherm program. Pored novih prezentacija koje su 20, 21. i 22. jula održali u Beogradu, 21. jula posetili su i Jajince.\nVeliki broj zadovoljnih kupaca iskoristio je ovu priliku da prikupi što veći broj informacija i postavi brojna pitanja u vezi sa novom Fluidtherm linijom proizvoda, kako bi u potpunosti iskoristio sve njene prednosti. Dugogodišnji korisnici istakli su veliki značaj ovakvih inicijativa, jer je to najbolji način da se informišu o svim inovacijama kompanije Peštan. Edukacija, druženje sa kolegama i pokloni za najsrećnije, pokazali su se kao dobitna kombinacija za uspešno realizovanje prezentacija ovakvog tipa.\nTim Fluidtherm karavana na listi svojih stanica već ima preko 10 gradova i više od 2500 zadovoljnih korisnika koji su se upoznali sa novim unapređenim Fluidtherm programom. Majstore širom Srbije i u narednom periodu očekuje prijatno druženje sa predstavnicima kompanije Peštan jer karavan nastavlja svoju uspešnu avanturu.\nNovi putevi Fluidtherm karavana\nFluidtherm karavan kompanije Peštan nastavio je svoje petomesečno putovanje po Srbiji i upoznao tokom prethodne nedelje još 250 ljudi sa unapređenom linijom Fluidtherm proizvoda. Nakon prezentacije u Pančevu, 11. jula, karavan je 12, 13. i 15. jula posetio Beograd, a Ostružnicu 14. jula.\nPeštan tim je, kao i do sada, iskoristio prezentacije ne samo da upozna korisnike sa novom linijom proizvoda, već i da čuje njihovo mišljenje i iskustva vezana za proizvode koje koriste u svom svakodnevnom radu. Članove Fluidtherm karvana posebno je obradovala činjenica da mnogi od prisutnih majstora koriste proizvode kompanije Peštan duže od 12 godina, pre svega jer su im pouzdani, veoma kvalitetni i dostupni. Oni su prezentacije ocenili kao veoma korisne za informisanje o inovacijama i novim tehnologijama proizvodnje, kao i za upoznavanje sa novim prozvodnim linijama. Osim edukativne strane prezentacija, korisnici su imali priliku i da se zabave, a najsrećniji među njima su osvojili vredne nagrade.\nDa podsetimo, Fluidtherm karavan je započeo svoje putovanje pre dva meseca, posetio preko 10 gradova Srbije i susreo se sa više od 2500 korisnika. Nakon Pančeva, Beograda i Ostružnice, karavan nastavlja avanturu i raduje se susretu i druženju sa svojim korisnicima. Fluidtherm karavan na novim lokacijama\nNakon dva meseca, stotine pređenih kilometara i susreta sa više od 1.300 korisnika, Fluidtherm karavan nastavio je svoj put po Srbiji, zaustavljajući se u Pančevu, Beogradu, Inđiji, Sopotu i Železniku. Tokom ovonedeljnih prezentacija oko 250 majstora upoznalo se sa unapređenom linijom Fluidtherm proizvoda i razmenilo svoja iskustva sa timom kompanije Peštan. Posetivši Pančevo 4. i 7. jula, Beograd i Inđiju 5. jula, a Železnik i Sopot 6. jula, Peštan tim se u prijatnoj i neformalnoj atmosferi susreo sa brojnim stručnjacima koji u svom svakodnevnom radu koriste unapređene Fluidtherm proizvode. Korisnici koji su imali priliku da prisustvuju prezentacijama, istakli su veliki značaj i korist ove inicijative jer su se kroz interaktivan rad sa zaposlenima u kompaniji Peštan upoznali sa novim proizvodima i dobili sve informacije koje su im potrebne za lično usavršavanje. Osim toga, najsrećniji među prisutnima, pamtiće prezentacije i po vrednim nagradama koje su osvojili. Prezentacijama su prisustvovali majstori koji više od 12 godina koriste proizvode kompanije Peštan, a novu Fluidtherm liniju ocenili su kao izuzetno naprednu i efikasnu. Oni su posebno istakli kvalitet, cenu, dostupnost i širok asortiman proizvoda koje nudi kompanija Peštan. Karavan je do sada posetio preko 10 gradova i u narednom periodu nastaviće svoj petomesečni put po Srbiji kako bi što većem broju majstora predstavio unapređenu Fluidtherm liniju i još jednom potvrdio posvećenost i usmerenost ka svojim korisnicima.\nFluidtherm karavan najzad i u prestonici\nUnapređena linija Fluidtherm proizvoda, dodatno prilagođena korisnicima, biće predstavljena i velikom broju majstora iz Beograda. Sa ciljem da se ovo unapređenje predstavi što većem broju majstora širom Srbije, Fluidtherm karavan je pre nešto više od mesec dana krenuo na svoje putovanje. Posetivši preko 10 gradova Vojvodine do sada, članovi Peštan tima direktno su se susreli i razmenili iskustva sa preko 1.300 korisnika njihovih proizvoda.\nTokom narednih mesec dana, centar zbivanja za članove Fluidtherm karavana, ali i za sve stručnjake koji žele da prisustvuju prezentacijama, biće u Beogradu. Preko 1.000 kupaca koji se u svom poslu svakodnevno susreću sa Fluidtherm cevima imaće priliku da se upozna sa inovacijama koje ova linija proizvoda donosi. Osim što će se detaljno uputiti u sve prednosti koje će im poboljšane Fluidtherm cevi pružaju u radu, prisutni majstori će imati jedinstvenu priliku da postave sva pitanja koja imaju u vezi sa korišćenjem nove linije Fluidtherm proizvoda, ali i da dobiju vredne nagrade. Predstavnici Peštan tima iskoristiće najavljene prezentacije da se u prijatnoj i neformalnoj atmosferi druže sa svima prisutnima, razmene mišljenja i čuju utiske učesnika o novoj Fluidtherm liniji proizvoda, dosadašnjem iskustvu sa Peštan proizvodima i dobrim odnosima i dugoročnom saradnjom sa kompanijom Peštan. Oni koji su do sada prisustvovali prezentacijama, ocenili su ih kao izuzetno korisne jer pružaju nova saznanja i mogućnost za lično usavršavanje, i istakli želju da se ovakvi događaji češće organizuju. Verujemo da je ovo više nego dovoljno razloga da lično proverite da li su prezentacije u okviru Fluidtherm karavana zaista toliko uspešne, da naučite nešto novo i okušate svoju sreću u nagradnim igrama. Vidimo se u Beogradu.\nPreko 1300 kupaca posetilo Fluidtherm karavan u 12 gradova Vojvodine\nPredstavnici kompanije Peštan u prethodnih mesec dana posetili su 12 gradova u Vojvodini u okviru Fluidtherm karavana, koji ima za cilj da svim zainteresovanim kupcima kompanije predstavi novu i unapređenu liniju Fluidtherm proizvoda. Tokom ovog perioda, preko 1.300 korisnika Peštan proizvoda imalo je priliku da se upozna sa inovacijama i prednostima koje im nova linija proizvoda donosi. Tim Fluidtherm karavana se posebno raduje činjenici što je u prethodnom periodu zabeležen odličan odziv posetilaca na organizovane prezentacije, čak preko 85%.\n„Ovo je bila sjajna prilika da direktno razgovaramo sa prisutnim korisnicima Peštan proizvoda, koji nisu krili svoje pozitivne utiske o programu i samoj ideji prezentacija. U razgovoru sa njima, a posebno sa instalaterima, uočio sam koliko je bitno da im se na jedan ovakakav način pokaže da brinemo o njihovom zadovoljstvu i poznavanju proizvoda koje koriste. Najzad su imali priliku da bez ustručavanja postave najrazličitija pitanja i tako spremni počnu sa korišćenjem novih proizvoda iz Fluidtherm linije u svakodnevnom radu“, izjavio je Branko Vojvodić, menadžer prodaje za region Vojvodine u kompaniji Peštan.\nGlavni cilj kompanije Peštan jeste da osluškuje tržište i potrebe svojih kupaca, kako bi uz pomoć savremene tehnologije i inovacija unapredila svoje proizvode i prilagodila ih potrebama svojih kupaca. Prezentacije koje kompanija Peštan organizuje u okviru Fluidtherm karavana pružaju nova saznanja i mogućnost za usavršavanje svim prisutnim korisnicima i kupcima kompanije Peštan.\nFluidtherm karavan nastavlja sa svojim putovanjem kroz Srbiju, tokom kojeg će u naredna četiri meseca posetiti i sve veće gradove u Srbiji i svim prisutnima predstaviti novu i unapređenu liniju Fluidtherm proizvoda.\nFluidtherm karavan ponovo u Vojvodini\nNakon tri nedelje od zvaničnog početka prezentacija Fluidtherm karavana, priliku da se upoznaju sa novom Fluidtherm proizvodnom linijom, imali su kupci Peštan proizvoda iz nekoliko gradova Vojvodine.\nTokom prethodne nedelje, karavan je boravio u pet vojvođanskih gradova, a prva stanica 06. juna, bila je u Vrbasu. Zadovoljni kupci okupljeni u velikom broju, iskoristili su ovu priliku da prikupe što više novih informacija koje će im biti korisne za dalji rad. Sledećeg dana, 07. juna, predstavnici kompanije Peštan boravili su u Somboru, a prisutni kupci želeli su pre svega, da saznaju kako se rukuje novim proizvodima iz Fluidtherm linije i tako obezbede njihovu pravilnu primenu. Putovanje je zatim nastavljeno u Bačku Topolu 08. juna, u Suboticu 09. juna, a za poslednju stanicu prethodne nedelje, članovi Fluidtherm karavana odabrali su Bačku Palanku, gde su boravili 10. juna. U pomenutim gradovima, tokom ovih 5 dana, preko 500 korisnika Peštan proizvoda upoznalo se sa novitetima koje kompanija nudi i razmenilo iskustva sa drugim prisutnim kolegama. Među posetiocima najviše je bilo onih koji su višegodišnji korisnici Peštan proizvoda i koji posebno ističu kvalitet, odnos cene i kvaliteta i dostupnost Peštan proizvoda, u odnosu na ostale ponuđače na tržištu.\n„Najviše sam zadovoljan kvalitetom i posedovanjem atesta kod Peštan proizvoda. Takođe, njihov način komunikacije sa kupcima i razmatranje svih kupčevih reklamacija je ono što me čini lojalnim kupcem Peštan proizvoda’’, izjavio je jedan od učesnika na ovonedeljnim prezentacijama.\nAko prve tri nedelje putovanja Fluidtherm karavana, predstavljaju pokazatelj uspešnosti prezentacija koje slede, onda je sigurno da majstore širom Srbije u narednom periodu očekuje prijatno druženje sa predstavnicima Peštan kompanije i mnoštvo korisnih informacija o novom poboljšanom Fluidtherm programu.\nPeštan na AIESEC nacionalnoj konferenciji\nKompanija Peštan, po drugi put, učestvovala je na AIESEC Nacionalnoj konferenciji Srbije koja je održana u Velikoj Plani, od 26-29. aprila. Na 97. Konferenciji Peštan je, kao jedan od sponzora, organizovao kreativnu radionicu na temu selekcije novih kadrova i eksternih odnosa. Direktor logistike Dejan Đorđević i marketing menadžer Marko Novaković, upoznali su veliki broj prisutnih studenata sa radom kompanije, njenim proizvodnim asortimanom i samim procesom proizvodnje. Učesnici su pozitivno reagovali na kreativan i jednostavan pristup predavača i njihovu želju da približe studentima kompaniju Peštan i njenu ulogu na tržištu Srbije. „Posebno mi se dopalo to što su nam dali veoma korisne savete kada je reč o našem ličnom i profesionalnom usavršavanju, a saznao sam i kakve mogućnosti kompanija pruža studentima u vidu stipendija, prakse i zapošljavanja“, izjavio je jedan od učesnika radionice.\nPeštan veruje da su ovakvi događaji veoma važni, ne samo za studente, već i za zaposlene, jer se na ovaj način upoznaju sa potencijalnim budućim kadrovima, koji će svojim idejama i energijom omogućiti dalji napredak i razvoj kompanije. Zaposleni u akciji „Očistimo Srbiju”\nKao odgovorna kompanija, svesna činjenice da svaki pojedinac mora dati barem mali doprinos u očuvanju životne sredine kako bi današnje i buduće generacije mogle da žive bolje, kompanija Peštan priključila se velikoj akciji „Očistimo Srbiju“. Tom prilikom zaposleni su čistili korito reke Peštan, po kojoj je kompanija i dobila ime, i na taj način preneli poruku koliko je važno brinuti se o svojoj životnoj sredini. Ovim putem apelovali smo na sve one koji smeće bacaju tamo gde mu nije mesto, da to više ne rade, jer ono što oni danas bace sačekaće na istom mestu i buduće generacije.\nSvesna važnosti očuvanja prirode, kompanija Peštan nedavno je uvela standard ISO 14001, a u skladu sa tim i ovom prilikom dala svoj dodatni doprinos lepšoj i čistijoj životnoj sredini. Akcija “Očistimo Srbiju” održana je uoči Dana zaštite životne sredine, a ove godine ona ima poseban značaj jer je 2011. godina proglašena Evropskom godinom volontiranja. U skladu sa tim, više od 270.000 volontera danas je čistilo preko 3.000 lokacija u 169 opština širom Srbije.\nFluidtherm karavan doputovao i do severa Srbije\nIako je prošlo dve nedelje od zvaničnog početka putovanja Peštan karavana, zainteresovanost majstora za prezentacije Fluidtherm proizvodne linije sve je veća.\nTokom prethodne nedelje, prva stanica Peštan karavana bila je u gradu Zrenjaninu, gde su se predstavnici kompanije Peštan 23. i 24. maja susreli sa svojim kupcima i korisnicima. Putovanje je zatim nastavljeno u Vršac 25. maja, u Kikindu 26. maja, a poslednji dan prethodne nedelje, 27. maj, članovi Peštan karavana proveli su u Bečeju. U pomenutim gradovima, korisnici Peštan proizvoda bili su vrlo zainteresovani da saznaju koje će im novine biti na raspolaganju, pa se tako za ova 4 dana preko 400 gostiju bliže upoznalo sa novom Fluidtherm linijom proizvoda. Za to je, pre svega, zaslužna činjenica da je među posetiocima bilo najviše onih koji preko deset godina, a neki čak i pune dve decenije, koriste Peštan proizvode i smatraju ih najkvalitetnijim na tržištu. Kako su korisnici i sami rekli, kvalitet, pouzdanost, dobra snadbevenost i odgovarajuća cena, osnovne su karakteristike Peštan proizvoda zbog kojih su već dugi niz godina njihovi lojalni korisnici. Osim što su se upoznali sa kolegama i razmenili iskustva, program prezentacija im je naročito pružio mogućnost da saznaju više o sedlastom priključku i novom unapređenom umetku, ali i drugim novitetima iz kompanije Peštan.\nPredstavnici kompanije Peštan spremaju se za sledeća odredišta, gde ih takođe očekuje prijatno druženje sa velikim brojem kupaca. Da podsetimo, Peštan tim je seriju prezentacija započeo sa ciljem da se tokom narednih 5 meseci majstori širom Srbije upoznaju sa novim poboljšanim Fluidtherm programom, prednostima koje unapređenje na ovom sistemu donosi, ali i da se bliže upoznaju direktni korisnici proizvoda. Na taj način, kompanija će najbolje izaći u susret njihovim potrebama i dodatno prilagoditi proizvodni asortiman u skladu sa željama korisnika.\nFluidtherm karavan započeo svoje putovanje\nKompanija Peštan, zahvaljujući kontinuranim ulaganjima i svojoj posvećenosti inovacijama, unapredila je liniju Fluidtherm proizvoda i dodatno je prilagodila korisnicima. Sa ciljem da se ovo unapređenje predstavi što većem broju majstora širom Srbije, Peštan karavan je tokom prethodne nedelje krenuo na svoje prvo putovanje. Posetivši Novi Sad 16, 17. i 20. maja, Veternik 18. maja i Kać 19. maja, članovi Peštan tima započeli su planirane petomesečne prezentacije.\nTokom ovih pet dana, preko 400 stručnjaka koji se u svom poslu svakodnevno susreću sa Fluidtherm cevima, imalo je prilku da se upozna sa inovacijama koje ova linija proizvoda donosi. Zahvaljujući prezentacijama i praktičnim primerima predstavnika Peštan tima, majstori su se detaljno uputili u sve prednosti koje će im poboljšane Fluidtherm cevi pružiti u radu. Prisutni su prezentacije iskoristili kao jedinstvenu priliku da postave sva pitanja koja su imali u vezi sa korišćenjem nove linije Fluidtherm proizvoda, ali i da dobiju vredne nagrade. Osim promotivnih materijala, brošura i radnih kombinezona koje su dobili svi prisutni, po dvoje srećnih dobitnika na svakoj od pet prezentacija, dobili su na poklon vredne varilice koje mogu koristiti u svom svakodnevnom radu. Nakon prezentacija, predstavnici Peštan tima imali su prilike da se u prijatnoj i neformalnoj atmosferi druže sa svima prisutnima, razmene mišljenja i čuju utiske učesnika o novoj Fluidtherm liniji proizvoda, dosadašnjem iskustvu sa Peštan proizvodima i dobrim odnosima i dugoročnom saradnjom sa kompanijom Peštan. Po rečima mnogih, na prezentaciju su došli jer su korisnici Peštan proizvoda već više od 10 godina, veruju u njihov kvalitet i pouzdanost, pa samim tim žele da budu u toku sa novim tehnologijama i materijalima koje ova kompanija donosi. S obzirom da je prezentacija ocenjena kao izuzetno korisna od strane svih prisutnih iz razloga što pruža nova saznanja i mogućnost za lično usavršavanje, učesnici su posebno istakli želju da se ovakvi događaji češće organizuju. Prisutnost velikog broja majstora, njihova zainteresovanost za temu prezentacija, stručni predstavnici Peštan tima koji su strpljivo i ljubazno odogovarali na sva pitanja gostiju, kao i vredni pokloni za učesnike, dovoljni su razlozi da i predstojeća putovanja Peštan karavana budu isto toliko uspešna.\nFluidtherm karavan započinje svoje putovanje\nKontinuirana ulaganja kompanije Peštan u cilju unapređenja proizvodnih linija omogućila su da kompanija usavrši liniju Fluidtherm proizvoda u skladu sa potrebama svojih kupaca i korisnika. Kak bi nova i usavršena linija proizvoda bila predstavljena, kompanija Peštan organizovala je Fluidtherm karavan koji ima za cilj da informiše i edukuje korisnike ovih proizvoda o novim pogodnostima koje unapređena linija Fluidtherm proizvoda pruža.\nČlanovi Fluidtherm karavana započeće sa prezentacijama 16. maja, i tokom narednih 5 meseci imaće prilike da održe oko 100 prezentacija zainteresovanim korisnicima. Na ovaj način, čak 4.000 majstora širom Srbije imaće priliku da se bliže upozna sa svim prednostima koje im novi Fluidtherm proizvodi nude u obavljanju posla. Stručna lica iz kompanije Peštan biće na raspolaganju da odgovore na sva pitanja, nejasnoće i nedoumice sa kojima se majstori suočavaju i tako im pomognu da potpuno spremni počnu sa korišćenjem ove inovacije u svom radu.\nKompanija Peštan obezbedila je za sve prisutne prigodne poklone koji će im koristiti u daljem informisanju o mogućnostima koje Peštan proizvodi nude, ali i u direktnom radu sa novom linijom Fluidtherm proizvoda. Pored toga, kompanija je obezbedila i veoma vredne poklone za najsrećnije posetioce prezentacije.\nVerujemo da je ovo više nego dovoljno razloga da se zainteresovani majstori pridruže našem Fluidtherm karavanu.\nPeštan dobitnik priznanja „Kapetan Miša Anastasijević” u oblasti primene evropskih standarda u proizvodnji\nU okviru projekta „Put ka vrhu’’, koji je nastao 2000. godine sa osnovnom idejom afirmacije preduzetničkog i privrednog stvaralaštva Srbije, kompaniji Peštan uručeni su plaketa i zlatnik Kapetana Miše Anastasijeviće u okviru priznanja koje nosi njegovo ime. Kompanija Peštan je ovogodišnji dobitnik nagrade u oblasti primene evropskih standarda u proizvodnji, a ovo prestižno priznanje uručeno je predstavnicima kompanije 10. februara 2011. godine u znak njihovog angažovanja, a čiji rezultat su savremena proizvodna rešenja.\n„Put ka vrhu” zajednički realizuju Fakultet tehničkih nauka iz Novog Sada i kompanija Media Invent, uz pomoć Regionalne privredne komore Kragujevac, a pod pokroviteljstvom Privredne komore Vojvodine.\nStručni žiri činili su predstavnici Privredne komore Vojvodine i regionalnih privrednih komora Srbije, kao i istaknuti stručnjaci, profesori i novinari. Na čelu sa prof. dr Ilijom Ćosić , dekanom Fakulteta tehničkih nauka, Novi Sad, žiri je ocenio da kompanija Peštan ne samo da zaslužuje pomenuto priznanje, već i doprinosi ugledu ove prestižne nagrade. Uspešno predstavljanje kompanije Peštan na 37. Međunarodnom sajmu građevinarstva u Beogradu (UFI)\nKompanija Peštan, regionalni lider u proizvodnji plastičnih cevi i fitinga za vodu, kanalizaciju i gas, nastupom na 37. Međunarodnom sajmu građevinarstva u Beogradu predstavila se u punom sjaju i posebno skrenula pažnju posetilaca na brojne inovacije i širok proizvodni asortiman. Osim stručnjaka iz oblasti građevinarstva i poslovnih partnera, priliku da pohvale predstavnike kompanije Peštan iskoristili su i ministar životne sredine i prostornog planiranja Oliver Dulić i Prestolonaslednik Aleksandar II Karađorđević. Kao jedan od najznačajnjih proizvođača plastičnih cevi i fitinga za vodovod i kanalizaciju, kompanije Peštan prikazala je svim predstavnicima građevinske industrije svoju najnoviju inovaciju, PP niskošumnu kanalizaciju. Ovo je bila izuzetna prilika da se prezentuje kompanijsko kontinuirano ulagaje značajnih sredstava u savremenu tehnologiju i modernizaciju i automatizaciju opreme kako bi svojim korisnicima pružila kvalitetne i pouzdane proizvode po visokim svetskim standardima. Na reprezentativnom štandu u hali broj četiri, predstavnike kompanije Peštan posetilo je preko 1.000 gostiju koji su bili izuzetno zadovoljni gostoprimstvom domaćina. Beogradski sajam građevinarstva, najznačajniji specijalizovani sajam iz ove delatnosti u regionu cele jugoistočne Evrope sa tradicijom dužom od 30 godina, ove godine održan je pod sloganom „Pomeramo granice“ od 12. do 16. aprila 2011. godine. Na manifestaciji je bilo okupljeno više od 900 izlagača, od čega 300 iz inostranstva. Prijavljeni izlagači došli su iz 29 zemalja Evrope, Azije i Amerike, a broj posetilaca procenjuje se i na oko 50.000, po rečima organizatora. Sajam je najveća manifestacija u regionu jugoistočne Evrope koja pokriva sektor građevinarstva i ove godine izlagačima je na raspolaganju bilo osam hala, na ukupno 60.000 kvadratnih metara. Ovogodišnji sajam bio je izuzetno posećen i atraktivan, ali i vrlo uspešan, jer su prikazani brojni noviteti kao i potencijal za unapređenje posla, uprkos teškoj ekonomskoj situaciji u Srbiji.\nPoseta ministra Dulića i Prestolonaslednika Aleksandra štandu kompanije Peštan na 37. Međunarodnom sajmu građevinarstva\nPredstavnici kompanije Peštan susreli su se sa ministrom životne sredine i prostornog planiranja Oliverom Dulićem i Prestolonaslednikom Aleksandrom II Karađorđevićem tokom prvog dana ovogodišnjeg 37. Međunarodnog sajma građevinarstva prilikom njihove posete štandu kompaniji Peštan. Tokom ovogodišnjeg izlaganja, kompanija Peštan predstaviće široku paletu proizvoda svojim poslovnim partnerima i posetiocima sajma.\nKompanija Peštan, proizvođač plastičnih cevi i fitinga za vodovod i kanalizaciju, tokom ovogodišnjeg sajma građevinarstva prikazaće svim predstavnicima građevinske industrije svoj novi proizvod – PP niskošumnu kanalizaciju. Tokom prvog dana sajma mnogi posetioci imali su prilike da među prvima dobiju više informacija o ovom novitetu, zajedno sa ministrom životne sredine i prostornog planiranja Oliverom Dulićem i Prestolonaslednikom Aleksandrom II Karađorđevićem, koji su takođe posetili štand kompanije Peštan.\nPrilikom posete štanda kompanije Peštan, ministar Dulić pohvalio je rad kompanije kao najuspešnijeg izvoznog preduzeća ove industrijske grane u Srbiji i regionu. Prilikom ovog susreta, direktor prodaje kompanije Peštan gospodin Ivan Terzić zahvalio je ministru i Prestolonasledniku na pohvalama koje su uputili kompaniji Peštan.\nKompanija Peštan bavi se proizvodnjom vodovodnih i kanalizacionih cevi i elemenata, PVC i aluminijumske stolarije i elemenata za izgradnju sistema za snabdevanje gasom i cevi za zaštitu telekomunikacionih i elektro – energetskih kablova. Već nekoliko godina kompanija kontinuirano ulaže značajna sredstva u savremenu tehnologiju i modernizaciju i automatizaciju opreme kako bi svojim korisnicima pružila kvalitetne i pouzdane proizvode po visokim svetskim standardima.\nKompanija Peštan predstaviće se svim zainteresovanim posetiocima 37. Međunarodnog sajma građevinarstva u hali broj četiri na štandu 40321.\nSrdačno Vas očekujemo na 37. međunarodnom sajmu građevinarstva!\nSEEBBE (South-East Europe Belgrade Building Expo)\nMesto: Beogradski sajam, hala 4, štand 4031\nVreme posete: 12-15. april 2011. (10-19h)\n16. april 2011. (10-17h)\nPeštan se predstavio na medjunarodnom ISH sajmu u Frankfurtu\nRegionalni lider u proizvodnji plastičnih cevi i fitinga za vodu, kanalizaciju i gas, kompanija Peštan se ove godine ponovo predstavila u najboljem svetlu na jednom od najpoznatijih svetskih sajmova iz područja opreme za kupatila, građevine, energetike, klimatizacije prostora i obnovljivih izvora energije ISH u Frankfurtu.\nMeđunarodni sajam sa 50 godina dugom tradicijom održan je od 15. do 19. marta 2011.\nEkonomski parametri pokazuju da je ukupno bilo 2.355 izlagača iz 50 zemalja sveta i 204.000 posetioca za 5 dana.\nISH je najvažniji svetski sajam za sve koji žele da modernizuju postojeće građevine ili planiraju da grade po futurističkim standardima. Kompanija Peštan je zahvaljujući ekonomičnosti i sposobnosti da ponudi najbolje moguće rešenje za vodovod i kanalizaciju pri instalacijama u građevini zauzela prvoklasnu poziciju među izlagačima. Glavne prednosti naših proizvoda su: ušteda pri transportu i instalaciji, sertifikovani kvaliteti proizvoda uz poštovanje standarda očuvanja životne sredine. Imali smo štand u Hali 6.1, rame uz rame sa najvećim svetskim imenima iz ove industrijske grane.\nSektor istraživanja i tehnološkog razvoja kompanije Peštan je pored standardnih proizvoda predstavio i jedinstveni spektar rešenja niskošumne kanalizacije, zatim funkcionalno poboljšane mesingane umetke za PPR fiting, korugovane cevi za kanalizaciju i drenažu većih performansi kao i vodovodne cevi napravljene od inovativnog materijala BorSafe PE100 L-SH (RC).\nNa reprezentativnom štandu od 88 m2 uz izuzetno gostoprimstvo primili smo preko 1400 posetilaca. Među kompanijama koje su poslale i prve zahteve za ponudu su građevinski preduzimači, distributeri i naši konkurenti iz čak 20 zemalja. Kao najveći regionalni izvoznici mi već plasiramo svoje proizvode u 36 zemalja, a na štandu su vođeni razgovori o proširenju saradnje na tržištima Nemačke, Francuske, Holandije, Švedske , Irske, Velike Britanije i Španije.\nOvogodišnji sajam je bio izuzetno posećen i atraktivan ali pod senkom aktuelnih prirodnih katastrofa koje su svima nama zadale domaći zadatak da se za sledeći put (2013. godine) pripremimo i uhvatimo u koštac sa novim izazovima koje pred nama postavlja priroda!\nPosetite nas na sajmu u Frankfurtu!\nModerni polietilenski i polipropilenski cevni sistemi za dugotrajna i sigurna infrastrukturna rešenja od sada i u Srbiji\nKompanija Peštan, najveći srpski proizvođač vodovodnih i kanalizacionih cevi i cevi za gasovod i elektro-energetske kablove, u saradnji sa kompanijom Borealis, vodećim globalnim snabdevačem hemikalijama i novim rešenjima od plastike, predstavila je srpskom tržistu rezultate najnovijih svetskih istraživanja na polju vodovoda i kanalizacije, koji značajno olakšavaju planiranje troškova, posebno u slučaju velikih infrastrukturnih projekta.\nNa seminaru pod nazivom „Moderni polietilenski i polipropilenski cevni sistemi za dugotrajna i sigurna infrastrukturna rešenja”, vodeći stručnjaci kompanije Borealis upoznali su predstavnike beogradske građevinske industrije sa modelom kojim se izračunava ukupan trošak instaliranja cevovodnog sistema, uključujući sve troškove poput budućih radova, održavanja i cene popravke, izražene u današnjim vrednostima. Osnovna prednost ovog modela koji je razvila kompanija Borealis, ogleda se u tome što omogućava da se sagledaju ukupni troškovi instalacije cevovoda tokom dužeg perioda, odnosno da se uporede troškovi koje iziskuje instalacija duktilnih i polietilenskih cevi. Ovaj pristup proceni troškova pruža mogućnost da investitori, kompanije ili država uzmu u obzir sve predviđene i nepredviđene troškove koji mogu nastati tokom celokupnog perioda koriščenja cevovoda.\n„Kao vodećoj inovativnoj kompaniji koja pruža rešenja za brojne infrastrukturne projekte, naš cilj je da unapredimo efikasnost, trajnost i održivost cevovodnih mreža lokalnih komunalnih službi. Sigurni smo da, uz podršku kompanije Peštan, možemo da potvrdimo prednosti instalacije nedavno razvijenih Polyolefin sistema i time ubedimo komunalne službe u Srbiji da iskoriste već postojeća rešenja sa novim materijalima i tehnologijama instalacije koji daju merljive rezultate i uštedu“, izjavio je Karlo Leska, direktor prodaje za Jugoistočnu Evropu, poslovna jedinica za cevi u kompaniji Borealis.\n„Kompanija Peštan kao lider u proizvodnji vodovodnih i kanalizacionih cevi, posvećena je praćenju novih trendova na svetskom tržištu, što nam omogućava da budemo konkurentni kako u Srbiji tako i na inostranim tržištima. Zahvaljujući našoj konstantnoj težnji da unapredimo proizvodnju i poslovanje, u mogućnosti smo da svojim korisnicima ponudimo najsavremenije proizvode u skladu sa najvišim svetskim standardima“, izjavio je Miodrag Petković, izvršni direktor kompanije Peštan.\nPoseta predsednika Privredne komore Srbije kompaniji PEŠTAN\nPredstavnici Privredne komore Srbije posetili su danas kompaniju PEŠTAN povodom nagrada za najbolji korporativni brend u kategoriji proizvodnih dobara i najvećeg izvoznika u regionu koje je kompanija dobila u okviru akcije „Najbolje iz Srbije“, u organizaciji Ministarstva trgovine i usluga, Privredne komore Srbije i dnevnog ekonomskog lista „Privredni pregled“. Ove nagrade, ali i mnogobrojni poslovni uspesi koje je kompanija ostvarila u protekloj godini, pre svega u oblasti izvoza, glavni su povod današnje posete, tokom koje su se susreli predsednik Privredne komore Srbije Miloš Bugarin, potpredsednica Privredne komore Srbije Vidosava Džagić, vlasnik kompanije PEŠTAN Božidar Petković i generalni direktor kompanije PEŠTAN Radovan Grujić.\nNagradu za najbolji korporativni brend u oblasti proizvodnih dobara kompanija PEŠTAN dobila je po drugi put za redom. Akcije „Najbolje iz Srbije“, pokrenuta je 2004. godine, a njen osnovni cilj je da promoviše vrednosti domaće privrede i afirmiše domaće proizvode među potrošačima u odnosu na inostrane konkurente. Svojim učešćem u ovoj akciji, kompanije doprinose jačanju svog brenda, ali i razvoju lokalne privrede kroz podsticaj domaće trgovine.\n„Privredna komora Srbije već decenijama ulaže maksimalne napore kako bi štitila interese i pružila podršku domaćim kompanijama da se afirmišu na lokalnom, nacionalnom, ali i međunarodnom tržištu, i time daju svoj doprinos razvoju srpske privrede. Na moje veliko zadovoljstvo, danas se nalazimo u kompaniji koja je primenila svetske standarde u proizvodnji i postala najveći izvoznik u regionu, što daje dobar primer i predstavlja podsticaj drugim lokalnim proizvođačima“, izjavio je predsednik Privredne komore Srbije Miloš Bugarin tokom današnje posete kompaniji PEŠTAN.\n„Nagrade za najbolji korporativni u u kategoriji proizvodnih dobara i najvećeg izvoznika imaju veliki značaj za našu kompaniju jer pokazuju da konstantnim ulaganjem u razvoj u skladu sa savremenim svetskim standardima, domaći proizvođači mogu tržištu da ponude proizvode najvišeg kvaliteta. S tim u vezi, želimo da se se zahvalimo Privrednoj komori Srbije na konstantnoj podršci koju pruža domaćim kompanijama u procesu jačanja domaće privrede“, zaključili su vlasnik kompanije PEŠTAN Božidar Petković i generalni direktor kompanije PEŠTAN Radovan Grujić.\nSAP u Peštanu\nPored permanentnog ulaganja u tehnologiju i razvoj kadrova, kompanija Peštan je investirala u razvoj poslovnog informacionog sistema – SAP. Dana 29.09.2009 je svečano otvoren projekat ’’PEŠTANSAP’’. Svečanom otvaranju je prisustvovao menadžment kompanije B4B i Peštan-a.\nB4B kao liderska konsultantska kuća će u narednih devet meseci u saradnji sa timom iz Peštana raditi na implementaciji SAP ERP rešenja. Cilj uvođenja SAP ERP rešenja unapređenje poslovnih procesa i integracija svih poslovnih podsistema. Moduli SAP-a koji će biti implementirani u Peštanu su MM, FI, CO, SD, PP.\nObaveštavamo vas da će kompanija “PEŠTAN” ove godine učestovati kao izlagač na sajmovima širom Evrope. Budite nap gost na sledećim sajmovima:\nISH 2009. Frankfurt – Nemačka\nOd 10. do 14. Marta 2009 godine,\nHALA 6.2 – ŠTAND B 98\nBORU 2009. Istanbul – TURSKA\nOd 5. do 8. Marta 2009 godine,\nHALA 10 – ŠTAND B 106\nENERGY TECH 2009. Solun – GRČKA\nOd 19. do 22. Marta 2009 godine,\nPaviljon 13 – ŠTAND 12\nHUNGAROTHERM 2009. Budimpešta – MAĐARSKA\nOd 1. do 5. Aprila 2009 godine,\nPaviljon G – ŠTAND 104 H\nZemlje u kojima plasiramo proizvode SRBIJA UKRAINA BOSNA i HERCEGOVINA RUMUNIJA ALBANIJA\nHRVATSKA BUGARSKA CRNA GORA GRCKA POLJSKA MAKEDONIJA Skinite pdf verziju kataloga PP-R cevi i fiting\nKG (PVC) cevi i fiting\nHT (PP) cevi i fiting\nKG (PVC) cevi za vodu\nPTT i EL-EN cevi za kablove\nDvoslojene korugovane PP cevi i fiting\nKanta sa točkovima


Rakovi se vratili u rijeku Sanu - Kozarac.ba\nNa mnogim dijelovima Sane u poslednje vrijeme evidentirano je prisustvo velikog broja riječnih rakova koji su iz ove rijeke iščezli početkom osamdesetih godina prošlog vijeka, potvrdio je predsjednik ribolovačkog društva, Fikret Kurtović.\nPrema njegovim riječima, ovi riječni stanovnici tada su potpuno nestali zbog prekomjernog zagađenja.\n„Radi se o životinjama koje opstaju samo u iznimno čistoj vodi i reaguju na najmanju zagađenost. U tom slučaju povlače se u dijelove rijeka koji nisu izloženi štetnim uticajima.“, istakao je Kurtović. Prema njegovim riječima uočeni su primjerci veličine od jednog do dva centimetra, što svjedoči o njihovom razmnožavanju. On je dodao kako su se u proteklih nekoliko decenija rakovi mogli susresti jedino u pritokama Sane i to najčešće u blizini njihovih izvorišta.\n„Ovo nam govori da danas imamo čiste rijeke i to najviše zahvaljujući tome što nekadašnji najveći zagađivači više ne rade.“, rekao je Kurtović.\nPrema njegovim riječima, zahvaljujući tome u sliv rijeke Sane ponovo su se nastanile još neke životinjske vrste koje su u ranijim decenijama, zbog zagađenja, iščezle s ovih prostora, kao što su dabrovi i vidre.


Tempirani tanker preti da Crveno more pretvori u crno (foto) - 24.07.2019, Sputnik Srbija\nTempirani tanker preti da Crveno more pretvori u crno (foto)\nNapušteni tanker na obali Jemena preti da Crveno more oboji u crno. Stručnjaci upozoravaju da bi nagomilavanje isparljivih gasova na brodu moglo da izazove... 24.07.2019, Sputnik Srbija\nCC0 / Pixabay / Mapa Arabijskog poluostrva\nNapušteni tanker na obali Jemena preti da Crveno more oboji u crno. Stručnjaci upozoravaju da bi nagomilavanje isparljivih gasova na brodu moglo da izazove „katastrofalnu“ eksploziju, nakon čega bi milioni galona nafte završili u moru.\nTanker, ukotvljen u blizini jemenske luke Ras Isa, nosi oko 1,1 milion barela nafte i na tom mestu je od 2015. godine, a meštani su ga koristili kao šleper. Međutim, tanker godinama nije održavan i sada ubrzano propada uz rizik da izazove globalnu ekološku nesreću istorijskih dimenzija.\nBrod pripada državnoj naftnoj kompaniji — Jemenskoj korporaciji za naftu i gas.\nOpasnost od izlivanja nafte u Suecki kanal\nU zavisnosti od doba godine i vodenih struja izlivanje iz tankera moglo bi brzo da dospe u Suecki kanal, a moglo bi da se proširi i do Ormuskog tesnaca, rekao je podsekretar Ujedinjenih nacija za humanitarna pitanja Mark Loukok Savetu bezbednosti UN.\n„Zamislite efekat takve katastrofe na životnu sredinu, brodske puteve i globalnu ekonomiju“, rekao je on i dodao da se razgovori nastavljaju kako bi taj problem bio rešen što je brže moguće.\nUN namerava da izvrši procenu rizika\nLoukok je obavestio Savet bezbednosti da njegova agencija planira da napravi procenu rizika ove nedelje, ali je dodao da je njegov tim odbijen od strane Huta, koji im nisu izdali potrebne dozvole.\nVlada pod vođstvom Huta tražila je garancije da im bude dopušteno da, nakon spasavanja tankera, sa njega izvuku vredan teret — gotovo 60 miliona dolara u nafti, ali međunarodne sankcije toj zemlji trenutno čine taj plan neodrživim.\nJemenska vlada u egzilu u Saudijskoj Arabiji iskoristila je situaciju sa tankerom kako bi kritikovala svoje rivale.\nOd kako je počeo građanski rat u toj zemlji 2015. godine, dve vlade se bore za legitimitet u Jemenu, a međunarodno priznata je ona koju podupire Saudijska Arabija. Sukob je bacio zemlju u jednu od najgorih humanitarnih katastrofa na svetu. Preko 14 miliona Jemena zavisi od međunarodne pomoći na ovaj ili onaj način, što predstavlja ogroman udeo u ukupnom broju stanovnika te zemlje koji iznosi 24 miliona ljudi.\nStrahovi od „eksplozije“ nafte nisu samo metafora — nagomilavanje gasova u delovima za skladištenje u tankeru mogli bi da izazovu snažnu eksploziju, rekao je za Si-En-En Dag Vir, stručnjak Opservatorije za konflikt i životnu sredinu u Velikoj Britaniji. Rizik od eksplozije povećava ne samo opasnost za životnu sredinu, već i svakog nesretnog posmatrača koji bi se našao u blizini broda u trenutku eksplozije.


“Tesla” od prodaje obveznica prikupio 1,8 milijardi dolara za finansiranje proizvodnje Modela 3\nNajveći svetski proizvođač električnih vozila “Tesla” prodao je 1,8 milijardi dolara neosiguranih obveznica, ušavši uspešno po prvi put na tržište tzv. junk obveznica, čime je osigurao potrebna sredstva za ulaganje u proizvodnju svog Modela 3 sedan.\n“Tesla” je te, za ulagače visokorizične obveznice, koje im daju visoki prinos, prodao uz prinos od 5,3 odsto, s rokom dospeća za 8 godina. Zbog snažne potražnje kompanija je povećala prvotno planirano izdanje od 1,5 milijardi dolara, a i prinos je blago povećan u odnosu na planiranih 5,25 odsto.\nTako prikupljeni kapital “Tesli” će pomoći u finansiranju proizvodnje Modela 3 vozila, čija proizvodnja bi trebalo da počne sledeće godine, a planirani kapacitet je 500.000 komada, što je oko šest puta više nego u 2016. godini. Nedavno je “Tesla” objavio da ima 455.000 prednarudžbina za Model 3, čija je osnovna cena 35.000 dolara, kao i da za taj sedan beleži u proseku dnevno 1.800 rezervacija.\nDosad je “Tesla” prikupljao sveži kapital putem ponude akcija i konvertibilnih obveznica, koje se vremenom mogu konvertirati u akcije. U martu ove godine kompanija je prikupila 1,4 milijarde dolara prodajom konvertibilnih obveznica.\nOd početka godine akcije kompanije “Tesla” poskupele su 67 odsto, čime je podignuta tržišna vrednost kompanije na otprilike 60 milijardi dolara, iznad vrednosti “General Motors”-a i “Ford Motors”-a, uprkos tome što “Tesla” još nije poslovao s dobitkom.\n"Tesla" uknjižio najveći gubitak ikada u trećem kvartalu\nBMW, Daimler, Ford i Porsche grade mrežu stanica za punjenje električnih automobila u BiH\n“Tesla” gradi fabriku u Šangaju\n“Northvolt” u Švedskoj gradi najveću evropsku fabriku baterija za električne automobile


Najbogatiji američki milijarderi postali još bogatiji u vreme korone - Sputnjik Srbija\n11:24 17 Jun 2021\n21:41 23.04.2020 Preuzmite kraći link\nBogatstvo američkih milijardera, među kojima su osnivač Amazona Džef Bezos i direktor Tesle Ilon Mask, povećalo se tokom pandemije korona virusa za skoro 10 odsto, navodi se u izveštaju Instituta za političke studije (IPS) u Vašingtonu.\nProcena bogatstva najbogatijih Amerikanaca sprovedena je u vreme kada se u toj zemlji više od 26 miliona ljudi prijavilo za nadoknadu za nezaposlene.\nDok se ekonomija u globalu suočava sa recesijom, tehnologija i platforme kao što je „Zum“ doživele su procvat zbog korišćenja video razgovora i rada na daljinu u vreme samoizolacije, što je donelo zaradu vlasnicima tih kompanija, navodi Rojters.\nPrema IPS-u, bogatstvo osam od tih milijardera, među kojima su Bezos, Mask i osnivač platforme za video konferencije „Zum“ Erik Juan, poraslo je za milijardu dolara.\nMask ima 18,5 odsto udela u akcijama Tesle, koje su porasle za 73 odsto od početka godine kada su trgovci smatrali da će uticaj korona virusa biti kratkotrajan.\nBezos ima oko 15,1 odsto akcija Amazona, čije su platforme za naručivanje robe zabeležile porast od 31 odsto, jer su ljudi u kućama, prenosi Tanjug.\n„Ovo je priča o dve pandemije, sa veoma nejednakom žrtvom“, kaže Čak Kolins, koautor izveštaja.\nDžef Bezos, Ilon Mask, milijarderi, SAD


Djeca ratnih vojnih invalida idu na more, gradonačelnik im uručio džeparac | Banjaluka.net\nDjeca ratnih vojnih invalida idu na more, gradonačelnik im uručio džeparac\nGradonačelnik Banje Luke Igor Radojičuć, uručio je danas u Gradskoj upravi džeparac djeci ratnih vojnih invalida, koja će od petka boraviti na moru u Bečićima, u okviru projekta „Socijalizacija djece Republike Srpske“.\nRadojičić je djeci poželio srećan put i ugodan boravak na moru, te naglasio da Gradska uprava već 15 godina dodjeljuja sredstva za boravak djece RVI Vojske RS na crnogorskom primorju.\n– Ovo je mali znak pažnje prema ovoj djeci čiji roditelji imaju ogromnu zaslugu za stvaranje Republike Srpke. Iz Banje Luke na odmor ide 12 djece, uzrasta od 7 do 14 godina, a Grad Banja Luka je za svako dijete obezbijedio iznos od 30 evra – rekao je gradonačelnik.V.D. načelnika Odjeljenja za boračko-invalidsku zaštitu Dragiomir Keserović, kazao je da se ovaj projekat provodi u saradnji sa brojnim organizacijama i da je organizacija do sada uvijek bila na visokom nivou.\nOn je naglasio da su ciljevi odlaska djece na more, prije svega, socijalizacija djece kroz igru i druženje, te unapređenje zdravstvenog stanja djece.Predsjednik Gradske boračke organizacije Banja Luka, Goran Rogić, rekao je da putovanje djece organizuje Javni fodn za dječiju zaštitu RS iz Bijeljine, a u saradnji sa Centrom za socijalni rad i Boračkom organizacijom Banja Luka.\nOn je naglasio da će djeca boraviti u Bečićima od 25. avgusta do 3. septembra i da sa djecom putuju i dva vaspitača.


RADIO-XXL – OBJAVLJEN UGOVOR O BEOGRADU NA VODI: “Na današnji dan uradili smo istorijski poduhvat”\nGradonačelnik Beograda Siniša Mali održao je danas konferenciju za novinare u zgradi Beogradske zadruge na kojoj je saopštio da se danas na sajtu Vlade Republike Srbije objavljuje ugovor o izgradnji „Beograda na vodi”, kao i da će kamen temeljac za prve dve kule biti postavljen 27. septembra.\n“Na današnji dan uradili smo istorijski poduhvat time što smo završili raščišćavanje terena na delu Savskog amfiteatra na kome će krenuti izgradnja prve faze projekta „Beograd na vodi”. Na današnji dan uklonili smo i srušili 237 objekata, uklonili 54 plovila, raselili 97 porodica i uklonili 15 kilometara pruge. Takođe, sva potrebna dokumentacija, svi projekti, predati su Ministarstvu građevine tako da tokom ove nedelje očekujemo izdavanje građevinske dozvole kako bi počeli sa prvim građevinskim radovima. Polaganje kamena temeljca za izgradnju prve dve kule čime će se i simbolično označiti početak izgradnje „Beograda na vodi” desiće se 27 septembra. Takođe, sve obaveze koje su ugovorom preuzele i srpska i arapska strana su ispunjene i nadanašnji dan ugovor je postao pravosnažan i danas u 12 sati biće objavljen u celosti na sajtu Vlade Republike Srbije“, istakao je gradonačelnik Beograda.\nTom prilikom on je saopštio osnovne elemente ugovora, koji su javnosti bili prezentovani onda kada je ugovor bio potpisan.\n“Vlada Republike Srbije je vlasnik 32 odsto preduzeća ‘Beograd na vodi’ d.o.o, preostali udeo u vlasništvu ima arapski investitor. Obaveza naše strane je da očistimo oko 100 hektara Savskog amfiteatra, na kome će biti izgrađeno oko dva miliona kvadrata stambenog, poslovnog i komercijalnog prostora i završimo proces eksproprijacije, dok je na arapskoj strani u potpunosti obaveza finansiranje i završetak ovog projekta. Minimum 50 odsto projekta mora da se završi u narednih 20 godina, a ceo projekat u roku od 30 godina. Pri tome, zemljište se ne prodaje već daje u zakup na 99 godina, i ukoliko investitor ne izgradi objekte u tom roku to zemljište ostaje u vlasništvu države i moći ćemo da ga ponudimo drugim investitora, čime smo u potpunosti zaštitili naše interese u ovom projektu“, rekao je Siniša Mali.\n“Do tog trenutka očekujemo da ćemo završiti izgradnju ‘Prokopa’ u potpunosti i da ćemo izmestiti postojeću železničku stanicu na novu lokaciju čime ćemo osloboditi ceo Savski amfiteatar za poslednju, treću fazu izgradnje „Beograda na vodi”. Od svojih obaveza, arapski investitor mora obezbediti finansiranje celog projekta, odnosno 150 miliona evra u kapitalu, 150 miliona evra kao pozajmica osnivača i još 140 miliona evra kao kredit Vlade Republike Srbije, to jest 40 miliona za ekproprijaciju i 90 miliona za završetak svih projekata ‘Železnica Srbije’ kako bi izmestili postojeću železničku stanicu“, istakao je gradonačelnik.\nPrve dve kule radiće srpske firme!\nOn je istovremeno najavio i dolazak nekih od velikih svetskih lanaca hotela u u voru itgradnje i razvoja ‘Beograda na vodi’:\n“Mi već nekoliko meseci unazad pregovaramo sa jednim brojem hotelskih lanaca da u Beogradu otvore nove hotele i želim da obavestim Beograđane da ćemo tokom ove nedelje biti potpisan prvi ugovor sa renomiranim lancem hotela koji će u okviru ‘Beograda na vodi’ otvoriti prvi ‘pet plus zvezdica’ hotel, a u narednih nekoliko meseci očekujemo završetak pregovora sa još jednim lancem hotela za još jedan takav hotel koji će takođe biti u budućoj Kuli Beograd. To će biti prvi put da imamo hotele sa ‘pet plus zvezdica’ i oba će biti u okviru ‘Beograda na vodi’ i uticati na atraktivnost našeg grada“.\nSve to je veliki uspeh za građane Srbije jer se radi o najvećem investicionaom projektu u ovom delu Evrope, naglasio je Mali. On je dodao da prioritet za izgradnju imaju domaće, srpske firme.\n“Da to nije nije samo prazno slovo na papiru dovoljno govori i da rekonstrukciju zgrade Beogradske zadruge u kojo se danas nalazimo radilo 12 srpskih firmi. Rekonstrukciju Hercegovačke ulice i Savske promenade radi konzorcijum srpskih firmi, a izgradnju prve dve kule radiće takođe srpske firme, pored takođe naših firmi koje se bave arhitekturom i dizajnom. To su nova radna mesta, rad domaće industrije i ispunjenje datih obećanja“, kazao je Siniša Mali.\nNaglasivši dobru saradnju Srbije i Ujedinjenih Arapskih Emirata, gradonačelnik je najavio da će upravo premijer Vučić i Muhamed Alabar postaviti kamen temeljac za prve dve zgrade u okviru ovog projekta.


SAD: 700 milijardi za finacijsko tržište\nAmerički kongres i Bijela kuća složili su se oko pomoći od 700 milijardi dolara za oboljelo američko finansijsko tržište, pošto su zastupnici insistirali na\npodjeli kontrole potrošnje tog novca sa administracijom Georga Busha. Najveći američki zalog u povijesti pridobio je podršku oba\npredsjednička kandidata i trebalo bi danas ići u Zastupniči dom na glasovanje. Plan daje administraciji široka ovlaštenja da novac poreznika\niskoristi kako bi platio milijarde za hipoteke koje su držale finansijske firme, koje su ostale bez gotovog novca. Kongres je insistirao na jačoj kontroli novca od one koju je željela Bijela kuća. "Ovaj plan šalje jak signal berzama širom svijeta da su SAD ozbiljne u ponovnom uspostavljanju samopouzdanja i stabilnosti svog finansijskog sistema", poručio je Bush u svom saopćenju.


Kako ojačati integritet policije u Crnoj Gori? – Institut alternativa\nInstitut alternativa » Publikacije » Kako ojačati integritet policije u Crnoj Gori?\nObjavljeno 15. 01. 2016. 20. 10. 2020.\nKako ojačati integritet policije u Crnoj Gori?\nOvaj predlog praktične politike (policy brief) objavljen je u septembru 2015. godine. Pripremljen je u okviru TRAIN programa 2015 (Istraživački centri: savjetovanje i istraživanje kroz interakciju i umrežavanje), koji sprovodi Njemački savjet za inostrane odnose (DGAP) pod pokroviteljstvom njemačkog Ministarstva spoljnih poslova (Pakt za stabilnost Jugoistočne Evrope).\nKorupcija u policiji je međunarodni problem. Istorijski posmatrano, nepravilnosti u radu policije predstavljaju faktor u razvoju policijskih institucija u svijetu, ali je poseban problem u državama koje su pogođene ratom ili se nalaze u ratnom okruženju. Takav je slučaj i sa Crnom Gorom, gdje je tranzicija političkog sistema dovela do formiranja bliskih veza između policijskih službenika i organizovanih kriminalnih grupa1, visokog nivoa politizacije policije i pada profesionalnih standarda. Jedan od eksperata u oblasti bezbjednosti čak navodi da su mafijaške strukture oduvijek sarađivale sa lokalnom policijom, bilo otvoreno ili tajno.\nU periodu nakon 1992, dok je Crna Gora bila dio Jugoslavije, čija je dezintegracija u tim godinama počela, upravo je crnogorska policija služila kao glavno sredstvo republičke vlade u Podgorici. Policijski redovi povećali su svoju brojnost sa 5000 tokom 1997. godine do 18000 u 2000. godini, dok je Vojska Crne Gore bila pod uticajem Beograda. Ova situacija uticala je negativno na profesionalne standarde policije, između ostalih razloga i zbog nedostatka adekvatnog obrazovanja novog kadra. Danas, sa nešto više od 4000 policajaca, Crna Gora je i dalje država koja ima najveći broj policijskih službenika po glavi stanovnika u Evropi.\nIstovremeno, Uprava policije (UP) je jedan od ključnih aktera odgovornih za obavljanje najzahtjevnijeg zadatka koji je postavljen pred Crnu Goru na putu evropskih i evroatlantskih integracija, a to je uspostavljanje vladavine prava u državi. Ovo bi jedino moglo da bude moguće ukoliko Uprava policije postigne napredak u borbi protiv korupcije u svojim redovima i ukoliko ojača sistem promovisanja integriteta i profesionalnih standarda.\nRješenja za nedostatak integriteta i profesionalnih standarda u policiji koja su predložena u ovoj analizi uslovljena su kontekstom, uključujući političke, ekonomske i kulturne preduslove. Ovaj rad nudi analizu postojećeg institucionalnog okvira policijskog integriteta koji je uspostavila Vlada, kao i mjera koje sprovode relevantne institucije, prije svega Ministarstvo unutrašnjih poslova i Uprava policije, a koje se koriste u cilju ohrabrivanja i nagrađivanja profesionalnog ponašanja policijskih službenika.\nCilj ovog rada je da doprinese boljem funkcionisanju policije u Crnoj Gori kroz procjenu Vladinih aktivnosti u jačanju policijskog integriteta i kroz predlaganje novog strateškog pristupa. U radu se takođe predlaže stvaranje sveobuhvatnog sistema za smanjenje mogućnosti za korupciju i drugih oblika nedoličnog ponašanja i zloupotreba od strane policijskih službenika.


Poslanik SL: Izvinjavam se stranačkim kolegama i sunarodnicima\nNakon što je na jučerašnjoj sednici Odbora za unutrašnje poslove, bezbednost i nadgledanje KBS, kazao da je poseta Hašima Tačija jezeru Gazivode „deo političkog procesa i dijaloga između Beograda i Prištine“, zamenik predsedavajućeg i poslanik Srpske liste Zoran Mojsilović danas se izvinjava „stranačkim kolegama i sunarodnicima“.\nNPP proslavlja 70 godina rada\nSvečanom akademijom, izložbom fotografija i predstavljanjem publikacije o postojanju dugom sedam decenija, Narodno pozorište u Prištini obeležiće 08. oktobra 70 godina od osnivanja. Premijerom predstave "Ženidba" nastale po delu Nikolaja Gogolja u režiji Milana Karadžića, iste večeri na sceni Doma kulture u Gračanici, zahvaliće se još jednom vernoj publici za 7 decenija druženja, u ne baš uvek lakim okolnostima.\nRon Džonson: Tramp zainteresovan da se reši pitanje Kosova\nRepublikanski senator i predsedavajući senatskog Pododbora za Evropu Ron Džonson rekao je da je američki predsednik Donald Tramp zainteresovan da se reši pitanje Kosova.\nDačić: Do kraja godine još neka povlačenja priznanja Kosmeta\nMinistar spoljnih poslova Srbije Ivica Dačić kaže za RTS da su neki očikivali da će se stvari u dijalogu Beograda i Prištine odvijati tako da Srbija prizna jednostrani akt Prištine i poručuje da to Srbija neće uraditi. Očekuje, kaže, da do kraja godine još neke zemlje povuku jednostrano proglašenu nezavisnost Kosova.\nVučić: Tačijeva izjava kontinuirana politika\nHaradinaj Tačiju: Nema promene granica Kosova\nKosovski premijer Ramuš Haradinaj ponovo je danas rekao predsedniku Hašimu Tačiju da "u procesu normalizacije odnosa sa Srbijom ne može biti promene niti redefinisanja granica", za šta se zalaže kosovski predsednik.\n"Ne znam šta EU očekuje od Srbije, ali neću priznati nezavisno Kosovo"\nPredsednik Srbije Aleksandar Vučić izjavio je da ne zna šta je to što EU želi od Srbije u slučaju KiM i procenio da verovatno ni sami to ne znaju. Ponavlja, međutim, da nema govora o tome da prizna kosovsku nezavisnost.\nHodžaj kritikuje način vođenja spoljne politike Kosova\nZamenik kosovskog premijera i potpredsednik Demokratske partije Kosova Enver Hodžaj kritikovao način na koji je Priština vodila spoljnu politiku tokom 2018 godine.\nPredsednik Kosova Hašim Tači izjavio je da je san svih "nacionalno ujedinjenje sa Albanijom".\nSaradnja Doma kulture “Gračanica” i Kulturnog centra Novog Sada\nDirektori Kulturnog centra iz Novog Sada Bojan Panaotović i Doma kulture “Gračanica” Živojin Rakočević potpisali su danas Sporazum o programskoj saradnji.\nVulin: Stvaranje "velike Albanije" najveća pretnja miru\n"Glavni bezbednosni problem na Balkanu i najveća pretnja miru je pokušaj stvaranja velike Albanije, nove države koja da bi se formirala mora da obuhvati prostor današnje Albanije, delove Srbije, Crne Gore, Makedonije i čak jednog dela Grčke", rekao je ministar odbrane Aleksandar Vulin.\nKFOR: Nećemo napasti sami sebe\nPortparol KFOR-a, Vinćenco Graso je danas kategorički demantovao jučerašnju izjavu ministra spoljnih poslova Srbije Ivice Dačića da navodno postoji "opasnost da Kosovo uz podršku zapadnih zemalja organizuje akciju na severu Kosova u službi utvrđivanja granica između Srba i Albanaca".\nPredsednik Srbije Aleksandar Vučić izjavio je da nikada nije zagovarao etničku podelu na Kosovu, već smatra da Srbi i Albanci moraju da pronađu kompromisno rešenje.\nCarina Kosova prikupila oko 837 miliona evra za 9 meseci\nZa devet meseci, odnosno u periodu od januara do septembra tekuće godine, ukupan prihod Carine Kosova iznosi približno 837 miliona evra.\n"Podržavam ukidanje viza za građane Kosova"\nMekalister razgovarao sa Tačijem i Haradinajem\nPredsednik Odbora za spoljne poslove Evropskog parlamenta Dejvid Mekalister razgovarao u Prištini sa Hašimom Tačijem i Ramušom Haradinajem.\n"Srbija hitno da oslobodi državljanina Kosova"\nMinistarstvo spoljnih poslova Kosova pozvalo Srbiju da "hitno oslobodi državljanina Kosova" koji je priveden po nalogu Specijalnog tužilaštva za ratne zločine.\nVladajuće kosovske stranke postigle dogovor o dijalogu sa Beogradom\nKosovske vladajuće partije izradile rezoluciju u kojoj je napisano da parlament u Prištini može da donese odluku o teritoriji.\nSmenjen komandir policije u Novom Brdu\nKosovska policija smenila je u petak sa dužnosti komandira policije u Novom Brdu, Šukri Aliju i umesto njega na to mesto postavila poručnika Ganija Huruglicu iz Kamenice, saznaje Puls iz dobro obaveštenih izvora.\n"Više od 10 miliona dinara za Eparhiju raško-prizrensku"\nVlada Srbije obezbedila je više od 10 miliona dinara pomoći Eparhiji raško-prizrenskoj Srpske pravoslavne crkve.\nGradonačelnik južne Mitrovice Agim Bahtiri postavio je danas na svom Fejsbuk nalogu fotografiju sa jezera Gazivode.\nNovi Sad: Pretučena dva albanska mladića, život jednog ugrožen\nMatica Albanaca Srbije iz Novog Sada je saopštila da su dvojica mladića albanske nacionalnosti pretučena u Novom Sadu, od kojih je jedan teško povredjen i njegov život je u opasnosti.\nKosovski policajac uhapšen zbog droge\nPripadnik Kosovske policije B.J. uhapšen je zbog prodaje droge.\nJablanović: Postojao normalniji put da Tači poseti sever\nPredsednik Partije kosovskih Srba Aleksandar Jablanović osudio je u emisiji Slobodno srpski nedavnu posetu kosovskog predsednika Hašima Tačija jezeru Gazivode jer je „plan posete držan u tajnosti i mogla je da se izgubi kontola“.\nSputnjik: Ekstremni potez Prištine koji će ’zacimentirati’ dijalog\nUkoliko vlast u Prištini usvoji dogovorenu rezoluciju, zabetoniraće albansku poziciju i praktično staviti tačku na Briselski dijalog, piše Sputnjik.\nDogovor Vučića i Stoltenberga – brzi kontakt u slučaju krize na KiM\nPredsednik Srbije Aleksandar Vučić rekao je da se danas dogovorio sa generalnim sekretarom NATO-a Jensom Stoltenbergom da u slučaju bilo kakve krizne situacije na KiM mogu brzo da stupe u kontakt, kako bi mogli da se spreče sukobi i teže posledice.\nNastavak saradnje NPP-a i Monbižu teatra iz Berlina\nNarodno pozorište u Prištini (sa sedištem u Gračanici) nastavilo je dugogodišnju uspešnu saradnju sa Monbižu teatrom iz Belina. Direktori Predrag Radonjić i Maurisi Fare su se potpisivanjem Protokola o saradnji obavezali na razmenu predstava.\nStogodišnjica od oslobođenja Gračanice i Prištine\nPrištinsko pozorište obeležava 70 godina postojanja\nMediji: Kosovo puno džihadista, planirali napad i na NATO\nZbog velike radikalizacije mladih, Kosovo dobilo sumnjiv karakter da ima više državljana ID po glavi stanovnika nego bilo koja druga evropska nacija, ocenjuje se u tekstu Sandej tajmsa.\nĐurić i Bratu o političko-bezbednosnoj situaciji na Kosovu\nDirektor Kancelarije za KiM Marko Đurić razgovarao je danas sa šefom Misije OEBS-a na Janom Bratuom o političko-bezbednosnoj situaciju na Kosovu.\nPopović: Oko sto hektara zemlje Kosovu Polju\nGradonačelnik Gračanice Srđan Popović potvrdio je da će predlogom o uređenju katastarskih zona koji je usvojila lokalna Skupština, opštini Kosovo Polje pripasti oko sto hektara zemljišta sadašnje opštine Gračanica.\nHodžaj ne očekuje prepreke da poseti Beograd\nPotpredsednik kosovske vlade Enver Hodžaj pozvan je da učestvuje kao panelista na Beogradskom bezbednosnom forumu iduće nedelje i kaže da ne očekuje bilo kakve prepreke za posetu Beogradu, u slučaju da odluči da prihvati poziv, navodi prištinska televizija "Klan Kosova".\nL.Selo: Meštani ogorčeni zbog smrada iz reke\nMeštani Lapljeg Sela, suočeni sa nepodnošljivim smradom iz reke Gračanke, već nekoliko godina upozoravaju lokalnu vlast i druge nadležne da reše problem. Na današnjem sastanku sa predstavnicima Opštine, OEBS-a i KFOR-a upozorili su da će, ako se ne nađe rešenje, preduzeti konkretne mere. Iz Opštine obećavaju da će krenuti čišćenje reke.\n"Tači je upravo objavio rat Haradinaju"\nEP za svaki dogovor usklađen sa međunarodnim pravom\nSpoljnopolitički odbor Evropskog parlamenta danas bi trebalo da usvoji tekst izveštaja o Srbiji, koji obuhvata i kompromisni amandman o mogućoj korekciji granica između Srbije i Kosova.\nDačić: Govore "okrenite se budućosti", a misle "priznajte Kosovo"\nMinistar spoljnih poslova Ivica Dačić rekao je da je mnogo "političkih doktora" koji Srbiji savetuju da se okrene budućnosti, a pod tim ustvari misle jedino "priznajte Kosovo", te zapitao zašto ne poruče Prištini da se "okrene budućnosti" i prizna autonomiju Kosova u Srbiji.


Danilo Lazović dobio mural u rodnom Priboju - Izazov\nDanilo Lazović dobio mural u rodnom Priboju\nRadio-televizija Srbije\t 3. septembra 2021. 15:58\nU gradu u kom je započeo svoj umetnički put, veliki šarmer i umetnik i na ovaj način privlači poglede prolaznika na zgradi kraj Doma kulture uklopivši se potpuno u novi izgled starog Priboja. Mladi pribojski umetnik Nikola Goločevac do likovnog rešenja došao je uz konsultaciju s porodicom Lazović, a rad je bio poseban izazov.\n"Nekih desetak dana mi je trebalo da uradim. Radili smo na skeli. Sad to je tehnika i neki princip prenošenja mape, znači u razmeri. Imao sam skicu, sve podeljeno po metrima kvadratnim. To se prenosilo, malo je nezgodno bilo, ali sve je na kraju bilo dobro", kaže Nikola Goločevac, autor murala.\nNikola je autor još nekoliko murala u gradu koji tek poslednjih godina otkriva umetnost oslikavanja fasada, ali mu je ovaj posebno drag, kao što Danilo Lazović ima posebno mesto u svom zavičaju. Već postoji i inicijativa da Dom kulture ponese ime velikog glumca, a njemu u čast su i „Dani Danila Lazović" planirani za kraj septembra.


Organizovani kriminal dostigao je makro-ekonomske razmere, postao globalno umrežen i preti čak i suverenosti država, ocena je koja se navodi u izveštaju Kancelarije Ujedinjenih nacija za drogu i kriminal (UNODC). Jedna od zemalja na ruti trgovine heroinom od Avganistana do Rusije i Evrope je i Srbija.\nKako se ukazuje u izveštaju UN, od Turske su dva puta kretanja heroina ka Evropi, a značajna količina te droge se prebaci preko Makedonije, Srbije, BiH, Hrvatske, Slovenije i dalje na sever. Podseća se na podatke iz 2008, prema kojima u Nemačkoj medju uhapšenima zbog trgovine kokainom ima i državljana Srbije.\nSrbi, kao i Albanci, navode se i u delu koji se odnosi na grupe koje kokain unose na italijansko tržište, takodje prema podacima iz 2008. godine.\nA prema statistici iz 2006, Srbija je peta zemalje po pocentu građana koji poseduju vatreno oružje -ima ih nešto manje od 40 odsto.\nWilliam Infante, foto: Saša Čolić\n“Naravno, kriminal i korupcija prete svim segmentima države, ekonomije i društva”, ocenjuje William Infante, stalni koordinator Ujedinjenih nacija u Srbiji i dodaje:\n“Srbija je postigla napredak, ali, kao i sve druge zemlje u regionu, ona mora činiti mnogo više.”\nPremijer Srbije Mirko Cvetković i direktorka Agencije za borbu protiv korupcije Zorana Marković potpisali su memorandum o razumevanju i o saradnji u ispunjavanju obaveza iz strategije za borbu protiv korupcije i Akcionog plana za njenu primenu.\nA o tome da bi taj papir morao da se pretoči u ozbiljno delanje, govori podatak da je Srbija po korumpiranosti na neslavnom 83. mestu od 180 zemalja na listi “Transparency internatinal”.\nIako su organizovani kriminal i korupcija ozbiljni problemi regiona, ova dva zla, prema jednom broju posmatrača, ne mogu ugroziti samo postojanje suverenih država. Prošla su vremena kada je organizovani kriminal mogao da ugrozi funkcionisanje država u regionu, smatra Drago Kos, predsednik Komisije za sprečavanje korupcije pri Savetu Evrope), ali i upozorava:\n“Ta opasnost još uvek postoji tamo gde postoji povezivanje organizovanog kriminala i najviših predstavnika vlasti. Tamo stvarno postoji opasnost da organizovani kriminal preuzme odredjene funkcije države.”\nSlobodan Beljanski, arhiv\nNajveći broj zemalja Zapadnog Balkana prošao je kroz neke faze kroz koje države retko prolaze – kroz ratove u kojima su pojedine vladajuće garniture činile stvari koje u normalnim vremenima ne bi činile: povezivale su se sa organizovanim kriminalom koji im pomagao da sačuvaju i vlast i sebe, podseća funkcioner Saveta Evrope i dodaje:\n“Neke zemlje na tlu bivše Jugoslavije su s tim raskrstile, a neke josš uvek nisu. Mislim da će te zemlje imati velike probleme da konačno počnu da funkcionišu kako treba. Podvlačim da se ovo što sam rekao ne odnosi na Srbiju”, kaže Kos.\nNisu, medjutim, sva mišljenja ovako optimistična.\nOpasnost od organizovanog kriminala je zaista velika i realna, ali ona takva ne bi bila da taj kriminal nema spregu sa vlašću, ocenjuje za Radio Slobodna Evropa Slobodan Beljanski, član Odbora Agencije za borbu protiv korupcije.\n“Otuda borba protiv organizovanog kriminala podrazumeva i suzbijanje političke korupcije. Ta borba kod nas je u jednoj meri stvarna, principijelna, ali u značajnoj meri ona je još uvek kampanjska, selektivna i deklaratorna”, opominje Beljanski.\nTužilaštvo pod kontrolom\nVerica Barać, ahriv, foto: Imre Szabo\nPredsednica Saveta za borbu protiv korupcije Verica Barać uzburkala je nedavno srpsku javnost podnošenjem krivične prijave protiv 17 aktera u preuzimanju Luke Beograd. Nije se zaustavila na tome, već je pravosuđu predat i predmet „C marketa“, a najavljeno je da će biti procesuiran slučaj Nacionalne štedionice, „Sartida“, kao i nedozvoljenog izvoza šećera poznat kao „šećerna afera“.\nPred sudom bi se tako uskoro mogla pojaviti do sada nedodirljiva imena iz sveta biznisa, ali i mnogi političari.\nO tome u kojoj je meri tužilaštvo pod kontrolom izvršne vlasti i finansijskih moćnika, prema rečima Verice Barać, svedoči činjenica da čak i tamo gde su vršene istrage, na primer u slučaju “Sartida” i Nacionalne štedionice, koje je detaljno istražio UBPOK, tužilaštvo nije pokrenulo postupke.\nSlobodana Beljanskog pitamo veruje li da će tužilaštvo imati hrabrosti da podigne neke optužnice po krivičnim prijavama Saveta za borbu protiv korupcije.\n“Ja pre svega ne verujem da je naše pravosudje nezavisno, a to znači da nije u ovom trenutku spremno na takve poteze.”\nO tome da su se tajkuni koje poslednjih dana predsednik Srbije proziva kao nepristojno bogate, zbog ekonomskog nepatriotizma i off-shore kompanija, enormno obogatili ne za vreme Miloševićeve vladavine nego posle nje, za vreme demokratskih vlada, govorio je jedan od njih sasvim otvoreno. Milan Beko, naime, kaže da ako su on i njemu slični uopšte nečiji tajkuni, onda su pre Đinđićevi, Koštuničini i Tadićevi nego Miloševićevi tajkuni.\nTo u jednom od poslednjih intervjua lokalnim medijima potvrđuje i Verica Barać.\n“Kad je DOS došao na vlast, ti ljudi su bili nepoželjni na Zapadu zbog svoje bliskosti sa Miloševićem. Za proteklih 10 godina oni su kroz spregu sa novim vlastima oprali i novac i biografije, tako da su to danas poželjni investitori na Zapadu”, podseća predsednica Saveta za borbu protiv korupcije, koju poslednjih dana u Srbiji prozvaše “narodni heroj Verica Barać”.


Zombi gen, zaštitnik slonova - ELEMENTARIJUM\nZombi gen, zaštitnik slonova\nNajnovije istraživanje pokazuje da slonove štiti jedan prastari gen, ili ,,zombi“ gen, koji je nekako – vaskrsao\nKada posmatrate slonove, možete lako da pomislite sledeće: „S obzirom na njihovu veličinu i težinu i broj ćelija od kojih su izgrađeni, slonovi sigurno često obolevaju od raka.“ Tome može doprineti i činjenica da sve te slonove ćelije nastaju od jednog jedinog oplođenog jajeta i svaki put kada se jedna ćelija podeli, postoji šansa da će mutirati – što zaista može da dovede do raka.\nMeđutim, suprotno ovom, zdravorazumskom shvatanju, slonovi – iako ogromni – ništa više nisu skloni raku od manjih životinja. Istraživanje objavljeno 2015. godine pokazuje da slonovi ređe obolevaju od raka nego ljudi.\nPočetkom avgusta dobili smo i delimični odgovor na ovo pitanje. Naime, tim istraživača sa Univerziteta u Čikagu objavio je rad u kome je pokazano da slonove štiti jedinstveni gen koji agresivno ubija ćelije sa oštećenom DNK. Ovaj gen dobio je i nadimak, „zombi“ gen, jer je, negde tokom evolucije, ostao sakriven ili „uspavan“, kako to čikaški istraživači kažu, pa se onda nekako ponovo aktivirao i pokazao naročito korisnim.\nKoautor ove studije objavljene u prestižnom časopisu Cell Reports, evolucioni biolog dr Vinsent Linč, tvrdi da bolje razumevanje načina na koji se slonovi bore sa rakom može da pomogne u osmišljavanju novih lekova za ljude.\n„To bi moglo da nam kaže nešto suštinski o raku kao procesu. A ako budemo imali sreće, može nam reći i nešto o tome kako da tretiramo [rak] kada napada ljude“, kaže dr Linč.\nNaravno, tim dr Linča nije prvi koji se bavio proučavanjem raka kod životinja, odnosno slonova. Štaviše, naučnici se bave ovom temom – rakom kod ogromnih životinja – još od sedamdesetih godina prošlog veka. Prva istraživanja su se najčešće fokusirala na antikancerogeni gen pod nazivom p53, koji proizvodi protein koji može da „namiriše“ kada se DNK ošteti. On tada aktivira niz drugih gena usled čega ćelija na takvu situaciju odgovara ili tako što će izlečiti ili popraviti svoju oštećenu DNK, ili tako što će da izvrši samoubistvo kako bi sprečila svoje potomke da razviju još više mutacija.\nI dr Linč i istraživači sa Univerziteta u Juti su, nezavisno jedni od drugih, 2015. godine otkrili da su slonovi razvili neobične p53 gene. I dok ljudi imaju samo jednu kopiju tog gena, slonovi ih imaju čak 20! Oba tima potom su ustanovila da tih 20 kopija antikancerogenog gena agresivno odgovara na oštećenje DNK, i to tako što ubijaju oštećene ćelije. Dr Linč je nastavio dalje da traga za genima koji se bore protiv raka i njegov tim je otkrio još jedan pod nazivom LIF6 – koji jedino poseduju slonovi! A evo i kako taj gen funkcioniše: kada dođe do oštećenja DNK, p53 proteini aktiviraju gen LIF6. Ćelija potom proizvede proteine ovog gena, a oni je potpuno opustoše. Dr Linč objašnjava da oni to čine tako što dođu do mitohondrija, naprave rupe, čime dozvole molekulima da se izliju. Oni su otrovni, te izlivanjem molekula u ćeliju, ćelija umre.\nDrugi naučnici pozdravljaju napor i pronalazak tima dr Linča, ali kažu da je neophodno još ekspermenata kako bi se potvrdilo da gen LIF6 radi baš onako kako istraživači iz Čikaga tvrde.\n„Ja mislim da je ovo fantastično za početak“, kaže dr Džošua Šifman, pedijatrijski onkolog na Univerzitetu u Juti koji je proučavao rak kod slonova.


TURSKA I RUSIJA NE MARE ZA PRIGOVORE AMERIKE: Nastavljeno sa isporukom komponenti za S-400 | Novosti.RS\nponedeljak, 15. 07. 2019. u 13:35\nTursko ministarstvo odbrane saopštilo je u ponedeljak da su još dva ruska teretna aviona sletela na aerodrom u blizini glavnog grada, Ankare, čime Rusija nastavlja sa isporučivanjem Turskoj delova svog raketnog odbrambenog sustava S-400, uprkos prigovorima SAD.\nMinistarstvo je na Tviteru saopštilo da su još dva aviona stigla u vazduhoplovnu bazu Murted u pokrajini Ankara, i da se isporučuju komponente za raketni sistem četvrti dan za redom. Ovo su osmi i deveti avion koji su sleteli na Murted od petka, prenosi AP.\nPročitajte još - NATO NA KOLENIMA, MOSKVA NAJAVILA: S-400 uskoro i u drugim zemljama regiona\nIsporuka raketnog sistema S-400 iz Rusije u Tursku počela je 12. jula. Turski ministar odbrane Hulusi Akar izjavio je ranije da bi raspoređivanje raketnog sistema S-400 moglo da počne u oktobru.


Dupljak zadovoljan medaljama iz Pljevalja\nsreda, 01 decembar 2010 22:11\nNovopazarski kik-bokseri učestvovaće predstojećeg vikenda na Prvenstvu Centralne Srbije u lou-kiku, koje će se održati u Nišu.\nMakedonce savladali i Lotinac i Kecap sreda, 01 decembar 2010 21:14\nFudbalska reprezentacija Prve lige Srbije, za koju su nastupili igrači Novog Pazara Emir Lotinac i Admir Kecap, savladala je selekciju makedonske druge lige sa 2:0, u prijateljskoj utakmici odigranoj u Skoplju.\nStrelci za goste, koje je na stadionu Boris Trajkovsi sa klupe predvodio Slobodan Kustudić, bili su Paunović u 9. i Damjanović u 26. minutu.\n“Meč je odigran po vetrovitom vremenu, pred stotinka gledalaca, a selekcija srpske Prve lige ostavila je mnogo bolji utisak”, stoji na sajtu Fudbalskog saveza Makedonije.\nDve reprezentacije odigrale su prošle srede prvu od dve prijateljske utakmice, kada je u Kragujevcu tim Prve lige Srbije, za koji su tada nastupili Elhan Bejtović i Elvedin Škrijelj, slavio rezultatom 1:0.\nZilkić: U Srbiji nema kršenja verskih prava\nsreda, 01 decembar 2010 16:20\nReis ul ulema Islamske zajednice Srbije Adem Zilkić rekao je da, osim sporadičnih slučajeva, u Srbiji nema kršenja verskih prava.\nZilkić se u razgovoru sa delegacijom monitoring komiteta Parlamentarne skupštine Saveta Evrope požalio na medijsku blokadu lokalnih i regionalnih medija.\nOn je uzrazio nadu Islamske zajednice Srbije da će sva pitanja muslimana, biti rešavana uz dogovaranje i međusobnu saradnju sa predstavnicima vlasti u gradu i državi.\nLim ugrožava prijepoljska prigradska naselja\nsreda, 01 decembar 2010 15:58\nVodostaj Lima, koji je u porastu, najviše ugrožava prijepoljska prigradska naselja - Zalug, Brodarevo i Ivanje, kao i put Prijepolje - Bijelo Polje u Strugovi, izjavio je danas načelnik Odeljenja za vanredne situacije Goran Posrkača.On je rekao da je u Strugovi uvedeno stalno dežurstvo saobraćajne policije.Na sednici Štaba za vanredne situacije saopšteno je da je u podne izmereno 320 centimetara, a da informacije iz Bijelog Polja i drugih gradova severne Crne Gore "ne ulivaju ni malo optimizma" jer je vodostaj Lima i njegovih pritoka u porastu.Pod vodom je manji deo stambenih objekata ali i znatne površine poljoprivrednog zemljišta u priobalju reke.Tokom popodneva iz Niša će stići specijalizovana ekipa za spašavanje i evakuaciju koja će pomoći u organizovanju odbrane od poplava, najavio je Posrkača.Za saobraćaj je zatvoreno nekoliko mostova a od jutros je zabranjeno kretanje pešačkim mostom u centru grada. Štab za vanredne situacije naložio je privremeno otvaranje novoizgrađenog betonskog mosta za kretanje pešaka.Lim i u Priboju donosi dosta problema. Vodom je zahvaćen širi pojas u mestima Banjski Čamac i Dobrilovići a saobraćaj prema tom selu je potpuno prekinut.Protok vode u Priboju je 600 kubnih metara u sekundi, što je tri puta iznad prosečnog.\nMladi informisali vršnjake o AIDS-u\nsreda, 01 decembar 2010 15:35\nKancelarija za mlade iz Novog Pazara je povodom Svetskog dana borbe protiv side, danas na Gradskom trgu organizovala info pult na kojem su mladi mogli da dobiju osnovne informacije o HIV-u i AIDS-u.\nČetvrt veka od prvog slučaja zaraze, sida se i dalje širi , sa 11.000 novih slučajeva inficiranja dnevno i više od tri miliona smrtnih slučajeva godišnje.\nU svetu je serpozitivno gotovo 40 miliona ljudi, a od tog broja 25 miliona živi u Africi, podaci su tela UN za borbu protiv side koje je formirano pre deset godina u cilju koordinisanja borbe na svetskom nivou.


Na incijativu agencije M2Communications, u martu 2014. uspostavljenja je saradnja između kompanije Fiat Automobili Srbija (FAS) i Srpske asocijacije američkog fudbala (SAAF). Kao plod ove saradnje nastao je "Jeep Bowl", utakmica koja predstavlja najveći derbi lige u jednoj sezoni. Prvi "Jeep Bowl" Srbije održan je u aprilu iste godine na Adi Ciganliji.\nKompanija Fiat Automobili Srbija ušla je u projekat sa ciljem da podrži afirmaciju američkog fudbala u našoj zemlji i idejom da na jedan nov način promoviše brend "Jeep", koji se na globalnom nivou sa velikim uspehom vezuje za ovaj sport.\nU derbiju Lige američkog fudbala sastali su se Vukovi Beograd i "Wild Boars" Kragujevac. Utakmicu je uživo pratilo nekoliko stotina navijača, a direktan TV prenos obezbedio je kanal Sport Klub.\nU cilju promocije brenda "Jeep" i američkog fudbala realizovan je dinamičan video spot, stilski i produkcijiski najbliži promo spotovima američke nacionalne fudbalske lige.\nFiat Aautomobili Srbija


BiH: Evidentirano oko 6.000 slučajeva nasilja nad djecom | Visokoin.com\nU BiH je do kraja 2010. godine evidentirano oko 6.000 slučajeva nekog od oblika nasilja nad djecom, izjavila je danas u Sarajevu pomoćnik ministra za ljudska prava i izbjeglice BiH Saliha Đuderija.\nĐuderija je istakla tokom radionice pod nazivom “Jačanje sistema dječije zaštite u svrhu borbe protiv nasilja nad djecom.\n– Razvoj politika i ostvarivanje rezultata na osnovu podataka” da se najveći broj slučajeva odnosi na fizičko nasilje, odnosno na blaže oblike nasilje.\n“U odnosu na posljedice, teško je govoriti šta su blaži, a šta teži oblici nasilja“, istakla je Đuderija, naglasivši da je u BiH posljednjih godina smanjen broj slučajeva seksualnih oblika nasilja nad djecom.\nPrema njenim riječima, to je rezultat rada i kampanja kojima se uspjela produbiti svijest profesionalaca koji se bave ovom problematikom, što ne znači da problem i dalje ne treba pratiti i na njega adekvatno reagovati.\n“Važno je da se svi mi vodimo interesima bitnim za djecu i da polazimo sa stanovišta da smo obavezni da u bilo kojoj situaciji, na bilo kojem mjestu identifikujemo problem i zatražimo profesionalnu pomoć”, istakla je Đuderija.\nOna je navela da se vrlo često dešava da odrasli tolerišu neke negativne stvari, pa i nasilje, te da im to postaje normalno u svakodnevnom životu, kao što je prosjačenje djece i neke druge pojave koje se dešavaju na prostoru BiH.\nPrema riječima Đuderije, resorno ministarstvo, zajedno sa drugim nadležnim institucijama, radi na tome da svijest grupa i pojedinaca bude takva da sve oblike nasilja nad djecom prepozna i da adekvatno odreaguje na njih.\nPredstavnica UNICEF-a BiH Florens Bauer rekla je da je BiH jedna od četiri zemlje u kojima se provodi ovaj projekat, te da je njegov cilj u ovoj fazi da se radi na jačanju kapaciteta civilnog društva, koje ima značajnu ulogu u smislu osiguranja praćenja, kao i osiguranja konkretnih, opipljivih podataka koji dolaze sa terena.\nOna je naglasila da se, takođe, radi na jačanju centara za socijalni rad, jer oni imaju izuzetno značajnu ulogu u smislu identifikacije određenih predmeta, upućivanja drugim službama, kao i konkretnog rada na predmetima.\nBauerova je dodala da se mora raditi na koordinaciji između policije, zdravstvenih i obrazovnih ustanova, jer se samo zajedničkim radom može obezbijediti odgovarajuća reakcija.\nRegionalni savjetnik za dječiju zaštitu UNICEF-a Žan Clod Legrand rekao je da u BiH postoji dokumentacija o problemu nasilja u porodici te da se zbog toga mora obezbijediti da postoji odgovarajući sveobuhvatan pristup.\nDvodnevna radionica se održava u okviru zajedničke regionalne inicijative EU i UNICEF-a za zaštitu djece od nasilja u Albaniji, BiH, Srbiji i Turskoj.


Obeležena godišnjica bitke na Kadinjači – Nadlanu.com\nObjavljeno 29. nov 2009. / 00:00:00\nKADINJAČA, 29. novembra 2009. (Beta) - Na Kadinjači je obeležena 68. godišnjica bitke u kojoj je na današnji dan 1941. godine u borbi sa znatno nadmoćnijim neprijateljem izginuo ceo Radnički partizanski bataljon.\nNa spomen-kosturnicu heroja Kadinjače vence su položili delegacije Ministarstva za rad i socijalna pitanja, Ministarstva odbrane, SUBNOR-a, grada Užica, brojne boračke organizacije iz Srbije, sindikati i udruženja građana i potomci porodica poginulih boraca.\nPolaganju venaca prethodio je pomen poginulim borcima koji je služilo sveštenstvo Užičke crkve.\nU kripti spomen-obeležja Kadinjača posmrtni ostaci heroja Kadinjače pohranjeni su 1952. godine. Užički Radnički partizanski odred imao je zajedno sa delom Posavskog odreda 320 boraca. Štiteći odstupnicu Vrhovnom štabu sa Titom na Kadinjači poginulo je oko 200 boraca, među kojima i komandanti-narodni heroji Andrija Đurović i Dušan Jerković.


U ČUKARIČKOM I DALJE OPREZNI: Ovo nije kraj, u Stokholmu nas očekuje pakao\n06. 08. 2021. u 12:48\nLepo je biti član Čukaričkog posle pobede protiv Hamarbija, rekao je trener u stručnom štabu Pavle Delibašić.\nČukarički je sinoć u prvm meču trećeg kola kvalifikacija pobedio švedski Hamarbi 3:1 na stadionu Partizana.\n"Nismo veliki klub da bismo imali svake godine ovakve evropske utakmice, ali se naravno trudimo da dođemo na taj nivo. Respektovali smo Hamarbi, ujedno i odradili veliki posao, ali ovo nije kraj. U Stokholmu nas očekuje pakao. Rezultat je realan, međutim ništa nismo završili. Nadam se da ćemo biti na visini zadatka i u drugom meču", rekao je Delibašić za klupski sajt.\nU najavi utakmice imali smo informacije da smo u švedskim medijima proglađeni totalnim autsajderima, rekao je Delibašić.\nKAKVA SLUČAJNOST: Partizan izvukao potencijalne rivale u LK - legenda se vraća kući\n02. 08. 2021. u 14:04\n"Odigrali smo kako smo i planirali. Ipak, bilo je mnogo teško, ali je i istina da smo se bolje snašli. Moram da kažem da nismo ni bili kompletni, jer su nam nedostajali bitni igrači. Skidam kapu svima, odigrali su fenomenalno. Nadam se da ćemo biti još stabilniji u Stokholmu, nadam se da ćemo imati u sastavu Mijailovića i Stevanovića. Ovo je najbolja naša utakmica od početka sezone. Polako dižemo formu. Mladim igračima ne treba specijalna motivacija za mečeve kao što je bio ovaj protiv Hamarbija, oni sami pokazuju kvalitet i talenat. Na njih može ozbiljno da se računa", zaključio je Delibašić.\nFK Čukarički FK Hamarbi Liga konferencija fudbal


Vojvode prekinule dominaciju Vukova! - Sportske.net\nVojvode prekinule dominaciju Vukova!\nVišegodišnja dominacija beogradskih Vukova okončana je u nedelju trijumfom Vojvoda iz Novog Sada u finalu "Serbian Bowla XI" u završnici za infarkt.\nSrbija na korak od istorijskog uspeha!LŠ - Beograd domaćin fajnal-fora!GAT Vojvodama derbi u hičkokovskoj završniciLŠ - Vukovi preokretom do fajnal-foraSK PLS - Počela nova sezona, favoriti bez greške\nPrvi put u svojoj istoriji, novosadske Vojvode osvojile su titulu prvaka Srbije, pobedivši u "Serbian Bowlu XI", finalu Sportklub Prve lige Srbije, do ove godine neprikosnovene Vukove iz Beograda u šokantnoj završnici rezultatom 25:23 (12:14, 6:0, 0:3, 7:6).\nNovosađani su imali četiri minuta za poslednji napad, napad u kojem su morali da pokažu od kakvog su materijala, jer su Vukovi vodili rezultatom 23:18. Ništa im nije išlo na ruku, a pre svega činjenica da u drugom poluvremenu nisu uspeli da osvoje nijedan prvi daun tog trenutka.\nMeđutim, Vilijem Pauel je pokazao da je pravi lider, uzeo je loptu i poveo svoj tim ka tituli. Trebalo je preći preko 50 jardi, a on je pronalazio rupe u odbrani Vukova, uz odličan “clock management” približavao loptu end zoni.\nOstalo je samo 14 sekundi do kraja, kada je bilo jasno da je sledeći napad "biti ili ne biti". Ko drugi, do Pauel, uzeo je loptu, iskoristio odlične blokove i pretrčao i poslednje 4 jarde za tačdaun i titulu, posle kojeg je usledilo veliko slavlje na terenu FK Kabel u Novom Sadu.\nDo tog trenutka, briljirali su Pauel, koji je na kraju proglašen za MVP-a finala, sa jedne, kao i Toni Vašington, sa druge strane, a ekipe su se smenjivale u vođstvu.\nPo završetku utakmice, dodeljena su individualna priznanja Dag Adkinsu (Novi Sad Djuks, najbolji trener Prve lige Srbije), Vilijemu Pauelu (Djuks, najbolji strani igrač), Mihailu Josoviću (Vukovi, najbojli ofanzivni domaći igrač) i Đorđu Petrović (Kragujevac Wild Boars, najbolji domaći defanzivni igrač).


Thomas Cook dobija novog vlasnika – Press Portal\nThomas Cook dobija novog vlasnika\nTrendovi u turizmu za 2020. godinu : "Turizam drugog grada"!\nBIJELO POLJE: Turistički poslenici sve odgovorniji u izmirivanju poreskih obaveza\nKOLAŠIN: Sezona podbacila, nadaju se snijegu\nNezavisni lanac putničkih agencija Hays Travel kupiće sve poslovnice turoperatera Thomas Cook u Britaniji, čime će sačuvati potencijalno do 2.500 radnih mesta, saopštila je danas britanska stečajna služba.\nKompanija Thomas Cook, najstarija putnička agencija u svetu, propala je prošlog meseca i otišla i prinudnu likvidaciju u Velikoj Britaniji, podseća agencija Rojters.\nPutnička agencija Hays Travel će preuzeti svih 555 prodajnih mesta i tražiće da ponovo angažuje bivše zaposlene u maloprodajnom poslovanju Tomasa Kuka, navodi se u saopštenju britanske stečajne službe.\n– Ovaj sporazum pruža mogućnosti za ponovno zapošljavanje značajnog broja bivših radnika Tomasa Kuka i obezbeđuje budućnost radnih mesta u maloprodaji – rekao je Džim Taker iz kompanije KPMG.\nHays Travel je privatna kompanija, u zajedničkom vlasništvu generalnog direktora Džona Hejza i predsednice kompanije Irene Hejz.\nSedište kompanije, sa 40-godišnjim iskustvom u origanizovanju putovanja, nalazi se u Sanderlendu na severoistoku Engleske, a kompanija je prošle godine dostigla promet od preko milijardu funti (1,22 milijardi dolara).\n– Grupa Thomas Cook je 23. septembra podnela zahtev za prinudnu likvidaciju, što je kreditno negativno za bugarske, grčke i kiparske banke, jer će kolaps britanske putničke kompanije oslabiti novčani tok u značajnom turističkom i srodnim sektorima tih zemalja, što će potencijalno dovesti do većih kreditnih umanjenja i gubitka poslovanja – saopštio je nedavno Mudis, kada rešenje za britansku kompaniju još nije ni bilo na pomolu.


Cene oranica ne prestaju da rastu - 24sedam\nCene oranica ne prestaju da rastu\nU Srbiji je, kao i u EU, nastavljen rast cena poljoprivrednog zemljišta uz velike razlike po regionima\n3. mart 2021, 10:59\nCene poljoprivrednog zemljišta su u Srbiji u konstantnom blagom porastu. Najskuplje je u Južnobačkom okrugu, a najjeftinije u regionu Južna i Istočna Srbija, piše „Agroklub“.\nU četvrtom kvartalu 2020. godine zabeležene su manje oscilacije u prosečnoj ceni u Severnobanatskom i Južnobanatskom okrugu. Najskuplje poljoprivredno zemljište je u Južnobačkom okrugu, gde cena kreće od 2.000 evra za hektar a dostiče čak 31.000, dok je najjeftinije u regionu Južna i Istočna Srbija, gde je raspon od 250 do 20.400 evra za hektar.\nNajskuplji zakup u Italiji\nKada je reč o zakupu, u 2018. je najskuplje bilo u Italiji sa prosekom od 1.332 evra za hektar sa takođe, najvišim regionalnim prosekom u Lombardiji – oko 2.000 evra za godinu. Najjeftinije je, pak, bilo u Slovačkoj, tek 54 evra po hektaru godišnje, a regionalno u švedskim pokrajinama Melersta Norland i Uvre Norland i to za duplo manje, 27 evra/ha.\nU Šumadiji i Zapadnoj Srbiji cene su se kretale od 400 do 25.000 evra za hektar, u Beogradskom regionu od 2.000 do 20.300 evra, Sremski od 1.150 do 30.700, Južnobanatski okrug od 400 do 20.050 evra, dok su se cene za zapadnobački, srednjobanatski, severnobanatski i bački kretale od 1.000 do 18.000 evra po hektaru, pokazuju podaci Republičkog geodetskog zavoda.\nU Holandiji duplo skuplje\nVrednost poljoprivrednog zemljišta zavisi od mnogo faktora – bilo da je reč o nacionalnim koje uslovljavaju zakonske odredbe, regionalnim koji zavise od klime, ali i mrežnoj pokrivenosti kao i od lokalnih koje čine kvalitet zemljišta, njegov tip, nagib i slično. Dokaz su velike razlike u cenama između država članica Evropske unije, ali i unutar njih samih.\nPrema poslednjim podacima Evropskog zavoda za statistiku (Eurostat) za 2019. godinu, u proseku prednjači Holandija gde cena jednog hektara iznosi 69.600 evra.\nAli, kada je reč o regijama, duplo i više je ona na španskim Kanarskim ostrvima i za naše prilike iznosi vrtoglavih 133.800 evra za hektar. Treba napomenuti, kako bismo dobili pravu sliku razlika u vrednosti ovoga resursa, istovremeno je španski prosek manji za deset puta i iznosi skoro 13.000 evra/ha.\nS druge strane, obradive površine bile su najjeftinije u Estoniji gde je hektar prosečno koštao 3.500 evra, a kada je reč o regionalnom nivou, na samom severu Švedske, u Uvre Norlandu vredi tek 1.600 evra.\nPrema Evrostatovim podacima, najveći rast cena poljoprivrednog zemljišta, u razdoblju od 2011. do 2018. godine zabeležen je u Češkoj i to za nešto više od četiri puta, Litvaniji su cene trostruko povećane, dok su Mađarska i Poljska zabeležile dvostruko povećanje cena. Vidljivo je i kako su cene u 2019., u odnosu na godinu ranije, u većini EU zemalja – rasle.\nOkruženje mnogo jeftinije\nPosmatrajući EU zemlje bližeg okruženja, najskuplja je Italija sa svojih 34.100 evra u proseku, pri čemu on u regiji Veneto iznosi 59.700 evra. Više nego duplo jeftinija je Slovenija sa prosečnom cenom od 18.700 evra, dok je ona u Mađarskoj na nivou 4.800 evra, odnosno 5.600 u pokrajini Južna nizina koja se graniči sa Srbijom. U Bugarskoj se kreće oko 5.380 evra, u Rumuniji 5.300 evra, a najpovoljniji je njen severoistočni deo i iznosi 4.000 evra po hektaru.\nKada je reč o susednoj Hrvatskoj, prema Eurostatu, prosek je u 2019. iznosio 3.400 evra za hektar. U jadranskom delu on košta oko 5.000 evra, a u kontinentalnom 1.700 evra manje, odnosno oko 3.300 evra/ha. Kao i u većini Evrope, cena zemljišta i tamo raste. Hektar oranice u istočnoj Slavoniji košta 10.000 evra, a gotovo ista površina u Dalmaciji za 1.000 evra.\nKada je reč o Bosni i Hercegovini, poljoprivredna zemljišta, livade i imanja su u periodu od 2012. do 2016. imala stabilnu cenu. Nakon toga je usledila ekspanzija investitora iz arapskih zemalja (Katar, Kuvajt, Bahrein, Saudijska Arabija, UAE) nakon čega su cene zemljišta porasle na pojedinim lokacijama i više od 100 odsto. Iako je potražnja za nekretninama, zemljištem, voćnjacima i drugim, poslednjih godina u tom smislu opala, cene su i dalje ostale iste.\nMoba kod ovih ljudi ne izlazi iz mode: Meštani sela Rasno kod Prijepolja sami čiste seoski put